
LA BURXA COMENÇA 
UNA NOVA ETAPA 

LA BURXA entra a la recta final del procés de refun- 
dació. L’edició impresa s’atura dos mesos per sortir 
amb nova maqueta, nous continguts i una versió di¬ 
gital que permetrà seguir l’actualitat del barri. 
Ara més que mai ens importa la teva opinió, així que 
no dubtis a fer-nos arribar els teus suggeriments per 
repensar una BURXA de més qualitat i adaptada a les 
realitats del barri. Pàgina 2 



S’activa la Plataforma 
en suport a Can Vies 


Davant l’amenaça de desallotjament 
del CSA Can Vies, s’ha reactivat la 
Plataforma d’entitats i persones que 


donen suport a la pemanència del 
centre social al barri. Després de l’èxit 
de l’anterior etapa de la plataforma i la 


victòria judicial del 2009, es va presentar 
la nova edició el 15 de desembre a Can 
Batlló. CanVies afronta també l’amenaça 


de precinte, per part del districte, quan 
es fan activitats, una estratègia per ofegar 
els projectes i la vida del CSA. PÀGINA 3 


Tancades 

en 

defensa 
de la 
sanitat 


Una acampada de vuit dies a l’entra¬ 
da de l’Hospital Clínic, del 12 al 19 
de desembre, organitzada per les as¬ 
semblees de barri de les zones afec¬ 
tades, han volgut denunciar l’ame¬ 
naça de la privatització de l’hospital. 

També han fet paleses les irregula¬ 
ritats en les comptes en la gestió de 
l’hospital, i les retallades que es visi- 
bilitzen amb la cancel·lació de cirur¬ 
gies i la reducció d’un 10 % dels llits 
del Clínic, fet que implica el 
col·lapse de les urgències. 

Pàgina 4 

Vuit dies d’acampada per protestar contra les retallades en la sanitat. MIQUEL COSTA 



Sergi Femàndez 

Parlem amb el copropietari de 
dos establiments de la plaça Os¬ 
ca sobre els motius que han 
portat els locals de la plaça a re¬ 
tirar provisionalment les terras¬ 
ses. Pàgina 12 


Opinió_ 

Reflexions, 
ideologies i 
receptes 

PÀGINA 2 

Mengem idees i de vegades les devo¬ 
rem. Al nostre voltant tenim receptes 
fetes a mida de setinat o brillant, d’a¬ 
vui 0 d’abans, però al cap i a la fi qui 
les ha de cuinar som nosaltres, amb 
les nostres mans. 

Potser no ens sortirà com teníem 
previst però d’aquesta manera 
seurem a taula plegats, amb un plat 
per cap. 


Cultura_ 

Presentació del 
fons feminista, 
LGTBI i queer 

PÀGINA 10 

Un grup de veïnes va presentar el 14 
de desembre a la teteria Melea un fons 
de referència pel que fa a continguts 
relacionats amb els feminismes, les se¬ 
xualitats, els moviments LGTBI i la te¬ 
oria queer. 

L’objectiu és difondre coneixement 
i producció teòrica al voltant d’aques¬ 
tes temàtiques, afavorint la reflexió i la 
transformació social. 


Arreu_ 

Repressió a 
l’ordre del dia 

PÀGINA 11 

Les protestes socials creixen i la re¬ 
pressió també, a la vegada que es so¬ 
fistiquen el sistemes de control. Ac¬ 
tualment hi ha més de cent persones a 
l’espera de judici per la penúltima vaga 
general, una vintena per l’acció contra 
l’acció al Parlament, diverses persones 
mutilades a causa de les pilotes de go¬ 
ma i una persona empresonada a Ma¬ 
drid per la darrera vaga general del 
14N, a més de molts altres encausats. 

HÀDÏJATOU ITOUSE 



Hadijatou, 
J'Accuse 


PAGINES CENTRALS 


Esclava sexual des de petita, la 
Hadijatou ha aconseguit que la Co¬ 
munitat Econòmica dels Estats 
Africans Occidentals condemni 
l’Estat de Níger per no complir 
amb les seves obligacions com a 
defensor seu davant una pràctica 
il·legal, l’esclavitud. 



SomSants 


m 

SomSants és una xarxa social pel 
barri de Sants. Una eina web de 
comunicació oberta, creada amb 
programari lliure i gestionada 
des de molt a prop, per nosal¬ 
tres, per tu. 



El grup armat alemany Rote Zora 
va practicar vint anys d’acció di¬ 
recta en suport a les lluites femi¬ 
nistes. Un llibre que crida per re¬ 
cuperar la radicalitat de les nos¬ 
tres accions i crítiques, fent camí 
cap a l’alliberament social. 

Opinions 


Editorial 

Participa 
en la 
refundació 
de 

La Burxa 


C om ja us anunciaven 
a l'anterior número, 
La Burxa entra a la recta 
final del procés de re¬ 
fundació iniciat ja fa 
més d’un any. Publiquem aquest nú¬ 
mero amb la consciència històrica 
que per primer cop en gairebé 15 
anys, La Burxa ha de parar dos me¬ 
sos les rotatives. 

No es tracta d’un propòsit d’any 
nou, sinó que sorgeix del compro¬ 
mís per millorar la qualitat de la co¬ 
municació que neix dels moviments 
socials del barri. L’únic propòsit que 
ens regeix des del primer dia: anar 
fent més gran el forat per enterrar el 
sistema capitalista, ara que cada cop 
hi ha més gent que excava al mateix 
temps que construeix. 


Per això us demanem la vostra 
opinió, perquè mentre estiguem en 
rotllana repensant La Burxa, ens 
agradaria saber què n’espereu d’ella, 
tan de la versió escrita com de la di¬ 
gital. Ens podeu fer arribar els vos¬ 
tres propòsits i suggeriments a tra¬ 
vés de correu electrònic labur- 
xa@gmail.com, o per les xarxes 
socials Facebook, Twitter i Som- 
Sants. 

Si coneixeu eines que ens puguin 
facilitar la nostra tasca com a mitjà 
de comunicació o teniu ganes d’en¬ 
trar en el projecte però encara no 
heu fet el pas, no us talleu, enda¬ 
vant! 

Entre les nostres prioritats està 
trobar una persona que pugui dis¬ 
senyar la nova maqueta de La Burxa 


amb el programa InDesign. També 
n’hi ha d’altres, com definir el tipus 
de continguts que hi haurà en l’edi¬ 
ció digital i l’escrita, ja que el nostre 
objectiu no és fer un retalla i engan¬ 
xa, i creiem que cada eina té un pú¬ 
blic i finalitat específica. També hem 
de redefinir les seccions, continuar 
formant-nos periodísticament per 
oferir informació de qualitat i enfor- 
tir-nos organitzativament per inte¬ 
grar tots els canvis que anem intro¬ 
duint. 

A partir del mes de febrer ja esta¬ 
rà activa la nostra web, l’anirem no¬ 
drint d’allò que passi als nostres ca¬ 
rrers i ens agradaria que s’acabi con¬ 
vertint en l’agenda de referència de 
les activitats de Sants. La presència a 
Internet, ja sigui a través de la web, 


però també de les xarxes socials, 
creiem que fomentarà encara més la 
participació ciutadana en el projec¬ 
te, en un barri on per sort no escas¬ 
seja. 

Si tot rutlla sobre el que tenim 
previst, la nova Burxa complirà 15 
anys presumint de maqueta i contin¬ 
guts, d’aquesta manera podrem ce¬ 
lebrar durant l’abril d’aquesta pri¬ 
mavera un projecte que arriba carre¬ 
gat d’història i lluita a la seva 
adolescència, no només perquè en 
fa 15, sinó perquè encara li queda¬ 
ran molts més anys per complir. 

Ens continuem llegint a partir del 
mes vinent, ens tornem a palpar a 
T abril. 


Opinió 

L'esquerra 

ploranera 

Marc Rude 

«La majoria no busca la llibertat, només 
vol bons amos». És la premisa que es 
pot deduir de la longeva tradició social- 
demòcrata, que enarbora la bandera de 
la llastimeta per tal d’aconseguir el que 
anomena “conquestes socials”, res més 
que concessions caritatives d’un estat 
omnipotent. Ingenus, els esquerrano- 
sos descafeïnats fan pujar al poder a 
campions de les llàgrimes de cocodril 
com Barack Obama o José Luis Rodrí¬ 
guez Zapatero; sens dubte, és la mise¬ 
ricòrdia cínica la qualitat més impor¬ 
tant d’un príncep dels flgaflors. 


El govern natural de la societat plo¬ 
ranera és l’Estat del benestar. Aquest 
model polític és (era) una elevació de 
la figura del pare a la màxima potència. 
De petits, Papa Estat ens fotia un clate- 
llot si contestàvem malament, però ens 
ajudava a fer els deures i ens curava 
quan teníem pupa; de més grans ens 
deia que no fúméssim, però ens paga¬ 
va la uni i ens mantenia quan ens que¬ 
dàvem a l’atur. 

En canvi, amb els sàtrapes de nova 
fornada, anomenats neoliberals —tot i 
que no són ni nous, ni liberals—, l’estat 
prèn una forma nova: el pare és substi¬ 
tuït pel patró. Les prerrogatives de l’es- 
tat-patró es poden reduir a tres. En pri¬ 
mer lloc, l’espoli d’un suculent percen¬ 
tatge de les miserables engrunes que 
aconseguim esgarrapar del sistema 
productiu, les quals són destinades a 


sufragar els costums versallescos de les 
oligarquies política, econòmica, militar, 
clerical, feudal i burocràtica. Després 
trobem el manteniment de l’adminis¬ 
tració d’Injustícia, que s’encarrega de 
donar cobertura legal als abusos dels 
rics i d’empresonar els pobres. I final¬ 
ment, no podia faltar el clàssic garrot, 
extraccions oculars gratuïtes incloses. 

Pagar els qui ens peguen és un dels 
pilars de l’estat des de temps 
ancestrals; paradoxalment, aquest no 
és ara posseïdor sinó esclau del 
Monopoly de la violència legitimada. 
Cras error, el seu, de no tenir present 
que per ensinistrar una bestiola 
—així ens veu Ell—calen dos elements: 
el càstig i la recompensa. Si les bufeta¬ 
des no es compensen amb llaminadu¬ 
res, el tinglado sencer fa aigües per tot 
arreu. 


Us parlo a vosaltres, l’oposició al rè¬ 
gim imperant. No cometem l’error de 
conformar-nos amb tèbies consignes 
que semblen proclamar «que torni en 
Montilla!», atrapades sota les dinàmi¬ 
ques del curt terminisme i el qui no 
plora, no mama. Lamentar-se no és llui¬ 
tar: menys Plató i més Kropotkin, més 
Nietzsche i menys Cristo reciclat. Per 
començar, espolsem-nos aquest com¬ 
plex de derrota que arrosseguem des 
de la Guerra Civil. L’obediència és un 
residu a incinerar. Estem amb els qui 
alcen el bastó contra el poder i les qui 
defensen casa seva contra l’assalt dels 
bandits de vestit i corbata. Cal canviar 
el vocabulari del prou, de l’aturem, pel 
llenguatge del podem, ocuparem, deci¬ 
direm. La criatura ploranera arriba a 
l’adolescència i aviat serà adulta. Lla¬ 
vors, li arribarà l’hora d’emancipar-se. 


El menú 
del dia 

Víctor Obregón 

De primer plat tenen nacionalisme es¬ 
panyol o nacionalisme català. De se¬ 
gon, es pot escollir entre: keynesianis- 
me, neoliberalisme i “-isme” i “istes”. I 
les postres... Gairebé sempre, quan 
arriba a les postres ja està tan tip que 
només prova un parell de cullerades 
del plat d’una altra persona. I això 
que les postres, sobretot si són ben 
dolces, és el que més li agrada. Jo ja 
n’estic fart dels menús, per això sovint 
menjo a casa, i si vull un plat més ela¬ 
borat busco alguna recepta i poso en 
pràctica el mètode de prova i assaig 
per preparar-me l’àpat més exquisit. Si 
dino o sopo fora vull menjar-me les 
postres, i que siguin dolces. 

Les ideologies polítiques o econò¬ 
miques, com les receptes, tenen un 
ingredient principal. Aquest ha de ser 


sempre la satisfacció dels comensals 
però sense caure en dogmatismes. 
Hem de provar, assaborir i alimentar- 
nos. Sobretot alimentar-nos. Va bé te¬ 
nir moltes receptes a mà, de fet quan¬ 
tes més en tinguem millor, però so¬ 
bretot hem de cuinar, hem de collir, ja 
hem llaurat prou. Ara mateix el te¬ 
rreny és fèrtil. Encara no importa tant 
la recepta, primer hem de sembrar i ja 
sabem què i com hem de sembrar. 

Els debats estèrils no ens portaran 
enlloc. Crec que el més eficient és po¬ 
sar-nos objectius comuns i a partir d’a¬ 
quí construir. Sabem que l’economia 
és un mitjà, no la finalitat, i que les ba¬ 
ses del futur les volem arrelar en una 
moral fèrtil, una moral de justícia so¬ 
cial, una moral compartida, no impo¬ 
sada ni extreta de la sòlida roca. La 
nostra moral ha de ser la via i la finali¬ 
tat. Aquesta no serà per contentar els 
Déus ni a la tribu, serà producte de la 
reflexió pausada i de l’experiència que 
allò que ens envolta, ens transforma, i 
a la inversa. Més enllà de tota ideolo¬ 
gia, de tota acció, de tota reacció, hem 


de trobar les postres, la finalitat. En 
aquests temps que vivim, s’han oblidat 
molts llibres de receptes però la situa¬ 
ció és propícia per rebuscar a les golfes 
i desempolsar-los, per remenar dins 
nostre, fer una pausa, experimentar i 
escriure la nostra recepta. La memòria 
dels nostres àpats no només ha d’en¬ 
dolcir el present, ha de servir com ha 
experiència reviscuda a cada cullerada. 
Més enllà de paraules, de les paraules, 
les meves, les teves, les dels llibres, a 
vegades un sopar de pocs ingredients 


pot resultar una excel·lent trobada, 
una revetlla que precedeix la diada on 
plegades seguirem llaurant, cuinant i 
menjant. 

No sé si estem vivint les últimes 
grans sacsejades, el que si està clar és 
que és una oportunitat per a que si¬ 
guem més a taula. L’escletxa oberta en 
la doctrina de les rutines també és una 
nova via, aire nou que ens ajudarà a 
pair els excessos d’alguns i que revifarà 
amb més força quan només llaurem, 
cuinem i mengem totes plegades. 



Cartes 


CUP Sants- 
Montjuïc 


Amadeus 

El dijous 20 de desembre, al Centre 
Social de Sants, es va celebrar una 
assemblea veïnal amb al voltant 
d’un centenar de veïns. Fins aquí 
no sembla res de nou, però si que 
ho és i molt. El fet és que per prime¬ 
ra vegada des del 15 de juny de 
1977, primeres eleccions del post 
Franquisme, un partit polític, la 
CUP, invita al veïnat i no veïnat a as¬ 
sistir a una trobada absolutament 
oberta a tothom per a fer una valo¬ 
ració de la campanya electoral i dis¬ 
senyar la política a portar a terme al 
Parlament. 

L’ordre del dia va ser: valoració 
de la campanya i els resultats; activi¬ 
tat parlamentària: estratègia i canvis 
organitzatius per dur el carrer al 
Parlament, i l’activitat del la CUP de 
Sants-Montjuïc. 

La xerrada va ser molt interes¬ 
sant i encara més la participació que 
hi va haver amb preguntes i diver¬ 
sos plantejaments. Però el més inte¬ 
ressant, m’atreveixo a dir jo, va ser 
conèixer la dinàmica política revul¬ 
siva que ens porta aquesta nova or¬ 
ganització. Algú és pot imaginar 
qualsevol partit amb representació 
parlamentària fent aquesta valora¬ 
ció a porta oberta? Amb els diputats 
cobrant 1.600, perquè la resta del 
sou queda al partit, i que no poden 
ni tenir altres càrrecs polítics, retri¬ 
buïts o no, ni presentar-se a una se¬ 
gona legislatura, no!, oi que no? 
Doncs això és el que ens ha promès 
la CUP, i esperem que ho 
compleixi. 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

Retorna amb força la Plataforma 
en suport al CSA Can Vies 



L’amenaça de precintar l'espai ha generat una àmplia resposta de rebuig. VÍCTOR OBREGÓN 


La plataforma en suport a Can 
Vies ja torna a caminar. 

Creada l'any 2006 per recollir 
i aglutinar adhesions d'entitats 
i persones a títol individual en 
suport de la permanència del 
Centre Social Autogestionat 
(CSA) al barri, davant l'ame¬ 
naça de desallotjament que 
requeia sobre l'espai, per una 
segona demanda interposada 
per la propietat de l'edifici 
Transports Metropolitans de 
Barcelona. 

Albert Ricart 

Sants 


La primera etapa de la Plataforma 
en suport al CSA va ser un èxit pel 
nombre de col·lectius i persones 
que s’hi van adherir, com per les 
moltes activitats que es van dur a 
terme. Per “l’èxit” de l’organització 
de la plataforma i per la “victòria” 
judicial l’any 2009 es van deixar de 
fer activitats des d’aquest espai. 

REINICIAR LA PLATAFORMA 

La plataforma es reactiva davant 
l’actual situació legal que està tra¬ 
vessant Can Vies, sota amenaça de 
ser desallotjat després que al se¬ 
tembre la secció quarta de l’Audièn¬ 
cia Provincial de Barcelona revo¬ 
qués la sentència del jutjat de pri¬ 
mera instància 6 de la ciutat, que va 
sentenciar que el centre social no 
es podia desallotjar per la via del 
desnonament en precari. A dia d’a¬ 
vui, l’Audiència Provincial ha admès 
a tràmit el recurs de TMB a la sen¬ 
tència, i considera vàlids els raona¬ 
ments de Transports Metropolitans 
de Barcelona, ordenant el desallot¬ 


jament del CSA sense posar-hi data, 
advertint que si no succeeix de ma¬ 
nera voluntària, es farà mitjançant 
una ordre judicial. 

PRESENTACIÓ EN PÚBLIC 

Per això, el passat 15 de desembre, 
la Plataforma en suport a Can Vies 
es presentava públicament amb una 
jornada a Can Batlló amb diverses 
activitats tant per la canalla, com 
per als més grans. 

El tret de sortida de la jornada el 
va donar a dos quarts d’onze un es¬ 
morzar i una ruta en bicicleta per 
l’okupació al barri de Sants que va 
acabar a la plaça on es trobava el 
mític centre social l’Hamsa. En 
aquesta bicicletada hi van partici¬ 
par una trentena de persones, i es 
va passar pels espais més emblemà¬ 
tics de l’okupació al barri. Mentres¬ 
tant, a Can Batlló, en col·laboració 


amb la Marea Groga, es van realit¬ 
zar diverses activitats per als nens i 
nenes del barri, com curses de sacs, 
un mural pintat amb les mans on 
s’hi podia llegir “Totes Som Can 
Vies”. També petits i grans van po¬ 
der gaudir de trucs de màgia i d’al¬ 
tres activitats lúdiques. 

Per als més grans al mateix espai 
s’hi va muntar una mostra del mate¬ 
rial de diferents distribuïdores de 
col·lectius del barri. 

A les dotze s’hi va fer la roda de 
premsa amb la presència de Josep 
Garganté, portaveu de la secció de 
la COS d’autobusos, fet que fa pal¬ 
pable les bones relacions i la com¬ 
plicitat entre els treballadors de 
metro i autobús i els membres de 
Can Vies. Un cop finalitzada la roda 
de premsa, va ser el moment de fer 
el vermut, per començar a obrir la 
gana per al dinar popular que s’ofe¬ 


ria. Desprès del dinar sobre les tres 
de la tarda es va fer la sobretaula 
amb diferents activitats com l’esca¬ 
la birres o el Quinto. 

L’acte emplaçava a tots els assis¬ 
tents a la manifestació a plaça Uni¬ 
versitat com a denúncia dels 20 
anys sense Pedro Àlvarez, dues dè¬ 
cades des de l’assassinat a mans 
d’un policia encara lliure. 

Arribant el vespre, a partir de les 
vuit aproximadament, es van dur a 
terme diversos espectacles de cul¬ 
tura popular a càrrec dels diables 
de Sants i la colla bastonera de 
Sants, en una demostració que les 
entitats motor de la cultura popular 
al nostre barri tampoc volen la des¬ 
aparició de Can Vies. 

A partir de les deu de la nit van 
començar les activitats musicals per 
als més grans amb diferents punxa 
discos. 


La participació general en la jor¬ 
nada solidària amb Can Vies va ser 
molt elevada, fet que prova l’ampli 
suport veïnal i l’arrelament del cen¬ 
tre social al barri. 

ALTRES ACTIVITATS I ACCIONS 

Paral·lelament a la revifada i reactiva- 
ció de la plataforma, des del CSA 
s’han dut a terme diverese accions 
per portar el conflicte entre el Can 
Vies i TMB al carrer, per donar a co¬ 
nèixer la situació d’amenaça que viu 
es viu i traçar complicitats amb altres 
lluites arreu. 

Des de la mateixa web de Can 
Vies s’ha engegat un “concurs agita- 
tiu”, demanant que s’assenyali als 
veritables culpables de la situació 
del centre social, és a dir, TMB, l’a¬ 
juntament i CiU. De forma anònima 
les persones o col·lectius solidaris 
amb el projecte poden mostrar el 
seu suport d’una forma enginyosa 
enviant les fotografies de les activi¬ 
tats i accions que facin. Aquestes es 
veuran un cop rebudes a la web 
canvies.org. El concurs, a hores d’a¬ 
ra, està tenint una gran participa¬ 
ció. 

Però la solidaritat no és unidirec¬ 
cional. Des de Can Vies, amb la vo¬ 
luntat de mantenir i crear xarxes de 
solidaritat amb lluites afins, el pas¬ 
sat 19 de desembre, van fer públic 
un comunicat en suport als dos sin¬ 
dicalistes de TMB, Josep Garganté i 
Saturnino Mercader, a les portes 
d’un judici interposat per TMB. 
Fent palès el seu suport fent acte 
de presència a la concentració en 
rebuig a aquest judici. 

Un altre gest de solidaritat ha es¬ 
tat adherir-se al manifest de suport 
al company castellà Alfon, reclòs 
des del 17 de novembre a Soto del 
Real quan es dirigia a participar a la 
vaga general del 14N. 


Precintar per ofegar alternatives 


Des del passat 16 de novem¬ 
bre, el districte de Sants- 
Montjuïc amenaça el CSA 
amb precintar el local si es 
realitzen les activitats musicals 
previstes per fer a la nit. 

Albert Ricart 

Sants 


De de la primera aplicació de la me¬ 
sura al novembre, es va donar una 
resposta en forma de marxa de tor¬ 
xes pel barri santsenc en mostra de 
rebuig i denúncia d’aquestes pràcti¬ 
ques de pressió del districte a Can 
Vies. 

Un altre fet que resulta sospitós, 
va ser la presència de membres de la 
Guàrdia Urbana a Can Batlló el dia 
23 de novembre mentre es realitzava 
l’activitat que havia estat programa¬ 


da pel dia 16 a Can Vies, en què es va 
haver de canviar l’emplaçament i dia 
per l’amenaça de precintar el CSA. 

Però els conflictes amb l’adminis¬ 
tració continuen, i el 21 de desem¬ 
bre, amb ocasió de la celebració de 
la Gala del fi del món, el CSA va tor¬ 
nar a rebre una amenaça de precinte 
si es feia l’activitat prevista. Veient la 
impossibilitat de realitzar l’activitat 
amb normalitat, els membres de Can 
Vies van decidir respondre amb un 


sopar popular al carrer i passis de ví¬ 
deo amb pantalla gegant al mig de 
plaça de Sants. 

L’amenaça del precinte o multes 
per fer activitats en segons quins es¬ 
pais de cultura alternativa, no és ex¬ 
clusivitat del CSA Can Vies. Una mos¬ 
tra d’això són els casos com el de La 
Teixidora l’any 2011, el CSO La To- 
rratxa de Vic el 2012, o al casal popu¬ 
lar de joves de Lleida aquest mateix 
any. Aquesta estratègia sembla perse¬ 


guir dos objectius clars. D’una ban¬ 
da, la més clara, ofegar econòmica¬ 
ment i impedir fer la normal activitat 
als espais dissidents. I en el cas dels 
centres socials autogestionats, que 
l’ofegament comporti o bé el des¬ 
allotjament, o l’abandó a llarg termi¬ 
ni, per la falta de vida en aquests es¬ 
pais. 

Sants 


Tancades als hospitals 
defensa de la sanitat 


A PEU DE CARRER 


Feliç solidaritat! 

Elba Mansilla 

Des que vam anar al bosc a cer¬ 
car el tió de Nadal, fins al tortell 
de Reis, hem recorregut en 
companyia unes festes que 
molts i moltes aprofitem per 
fer comunitat i omplir-les de 
contingut solidari. Perquè a 
més de canalons, torrons i al¬ 
tres excessos, el nostre barri 
s’omple d’activitats autogestio- 
nàries, que reinventen la tradi¬ 
ció i l’empelten de solidaritat. 

El tret de sortida el dóna el 
Caga Tió del Casal I ndependen- 
tista. Un espectacle d’animació 
infantil que recupera aquesta 
tradició genuina, en què els 
nens i nenes se’n van a casa 
amb un grapat de llaminadures 
ecològiques i sense additius. 

També la Quina per l’auto¬ 
gestió de Can Batlló busca recu¬ 
perar la tradició del Quinto. 0 
les campanades a Sant Medir, 
dels pocs llocs de la ciutat en 
què encara es poden fer els 
rai'ms a peu de campanar. Des 
d’on anar a la festa de Cap 
d’Any del Casal Independentis¬ 
ta, que enguany s’ha desplaçat 
de Cotxeres a Can Batlló. 

No oblidarem de les iniciati¬ 
ves adreçades a no deixar cap 
infant sense il·lusió. Primer, 
amb la recollida dejoguines or¬ 
ganitzada per la Federació As¬ 
sociacions Entitats i Comis¬ 
sions Hostafrancs. Segon, la 
26a edició del Pau sense treva, 
l’alternativa local al Festival de 
la Infància. Un esdeveniment 
gratuit i popular, lliure de mul¬ 
tinacionals i de policia. I final¬ 
ment, la 42a edició de la Caval¬ 
cada de Reis que organitza l’As¬ 
sociació Cultural Vallespir. 

Ara només ens queda la rifa 
solidària amb els vaguistes re- 
presaliatsdel barri el proper 12 
de gener a Can Vies. 


Les assemblees de barri de 
Sants i de l'Esquerra de 
l'Eixample van acampar a 
l'Hospital Clínic de Barcelona 
front la reducció de llits i les 
amenaces d'una possible pri- 
vatització del centre. 

Bernat Costa 

Esquerra de l’Eixample 


Al entrar a l’Hospital Clínic de Barcelo¬ 
na es notava a l’ambient la protesta. 
Tendes de campanya i desenes de pan¬ 
cartes et rebien a l’entrada. Tisores en 
pins a les bates blanques, cartells i lo¬ 
nes amb eslògans per tot l’hospital. 

L’acampada del Clínic va durar vuit 
dies, del 12 al 19 de desembre, orga¬ 
nitzada per les assemblees de barri de 
les zones afectades per les retallades. 
Són usuàries que s’han mobilitzat per 
salvar el Clínic de l’amenaça de la pri- 
vatització. 

Isabel, membre del 15M de l’Esque¬ 
rra de l’Eixample, comentava que «allò 
important de l’acampada és el procés. 
Es va iniciar amb el contacte entre tre¬ 
balladores i veïnes. En una assemblea 
es va decidir anar a l’hospital per acla¬ 
rir el procés de privatització i protestar 
contra les retallades». 


Les retallades de BTV fan 
perillar les televisions dels dis¬ 
trictes. 

Gemma Parera 

Sants 


A Barcelona, des de fa 30 anys, hi 
ha una televisió per districte, entre 
elles la de Sants-Montjuïc. L’any 
1991 , les 10 televisions van iniciar 
les emissions regulars amb una 


IRREGULARITATS EN LES COMP¬ 
TES DEL CLÍNIC 

La Sindacatura de Comptes de la Ge¬ 
neralitat ha fet públic en els últims me¬ 
sos un informe sobre la gestió de 
l’Hospital Clínic, amb dades del 2009, 
època en que dirigia el Clínic la excon- 
sellera de sanitat Marina Geli, del PSC. 
En aquest informe es relaten diverses 
irregularitats en les comptes de l’hos¬ 
pital. Des de l’acampada del Clínic 
s’ha realitzat una anàlisi del document 
en el seu blog. 

Els periodistes de Cafè amb Llet, la 
revista local de Girona, també han de¬ 
nunciat aquestes irregularitats i han es¬ 
tat condemnats per publicar un infor¬ 
me on es destapen diversos casos de 
corrupció en la gestió de la sanitat ca¬ 
talana. També hi ha hagut xerrades so¬ 
bre la privatització de l’aigua i assem¬ 
blees d’altres col·lectius, que s’han re¬ 
alitzat a la recepció de l’hospital, com 
a mostra de recolzament a l’acampada. 

Segons Sergi Hurtado, membre del 
comitè d’empresa, les retallades del 
Clínic es fan visibles fàcilment en la 
cancel·lació de cirurgies a la tarda, i la 
reducció d’un 10% dels llits de l’hospi¬ 
tal: d’uns 700 llits s’ha passat a 640 ac¬ 
tualment. Aquest fet, segons la seva 
opinió, implica el «col·lapse» de les ur¬ 
gències: «no hi ha trasvassament de 
gent entre observació i plantes perquè 


programació centrada en l’entrete¬ 
niment i la informació. Els treballa¬ 
dors no cobraven i tot es feia des 
del voluntariat. 

Les 10 televisions de districte i 
Tajuntament van crear conjunta¬ 
ment Barcelona Televisió l’any 
1994, l’origen de BTV, a què per¬ 
tanyen les televisions dels distric¬ 
tes. Però no va ser fins al 1997, que 
l’ajuntament va assignar un pressu¬ 
post per professionalitzar l’activitat 
de les 10 televisions. Es va disposar 


no hi ha llits». Sergi Hurtado comenta 
que oficialment els treballadors només 
han rebut mostres d’interès per part 
de la direcció «a no estar afectats per la 
gestió pública», és a dir, gestió privada 
de diner públic. Des del comitè no sa¬ 
ben res més ni disposen de dades so¬ 
bre les dates de la possible privatitza¬ 
ció. 

A diferència d’hospitals com Sant 
Pau o la Vall d’Hebrón, al Clínic no hi 
ha hagut una predisposició del comitè 
d’empresa de sumar-se a l’assemblea. 


de material tècnic i es va començar 
a pagar als treballadors. 

Segons afirmen en el blog Repor¬ 
ters dels Districtes: «l’objectiu con¬ 
tinua sent el mateix: trepitjar els 80 
barris de la ciutat, convertir-nos en 
la veu dels veïns i oferir una infor¬ 
mació professional i de qualitat. 
Més de dues dècades apostant per 
la televisió local i la informació de 
proximitat, una tasca que ara la di¬ 
recció de BTV posa en perill si s’a¬ 
plica la retallada del 50% en el pres- 


en 


Segons Sergi Hurtado, «es compartei¬ 
xen els objectius, però difereixen les 
formes». Encara que el comitè no s’ha¬ 
gi sumat a l’acampada, treballadors del 
Clínic sí que ho han fet de forma indi¬ 
vidual, creant sinèrgies entre el 
col·lectius d’usuaris i treballadors. 

El dia 19, després d’estar vuit dies 
tancats i de fer un cercavila fins l’am- 
bulatori del carrer Manso (que pertany 
al Clínic), les acampades van decidir 
desmuntar les tendes i seguir amb al¬ 
tres formes de protesta. 


supost dels districtes. Una tisorada 
desproporcionada si tenim en 
compte que representem un 3,5% 
del pressupost de la cadena. 

Des del 2010, la tasca de les 10 
televisions de districte es vehicula a 
través de l’Infobarris, un programa 
informatiu diari que manté l’esperit 
inicial: explicar l’actualitat dels dis¬ 
trictes. 

Si la retallada del 50% es fa reali¬ 
tat al febrer, tot aquest patrimoni 
barceloní desapareixerà». 


Les televisions dels districtes en perill 



Usuaris i treballadors van sumar en les protestes. MIQUEL COSTA 

Refundació de l’Assamblea 
de Barri de Sants 



Mapa conceptual dels valors, eixos ideològics, metodologia i col·lectius de l’ABS. 


El passat 1 de desembre va 
tenir lloc, al Bloc 11 de Can 
Batlló, la jornada de refunda¬ 
ció de l'Assemblea de Barri 
de Sants (ABS). Des del 2011, 
molts col·lectius han aparegut 
al barri i l'ABS tenia la neces¬ 
sitat de formalitzar què és, 
quins col·lectius la confor¬ 
men, així com els objectius en 
comú que poden tenir. 

Montse Puig 

Sants 


D’aquesta manera, es van presentar 
els més de 25 col·lectius i espais que 
van participar de la jornada, d’entre 
els quals es van detallar els projectes 
de SomSants.net que és una xarxa 
social web específica de Sants; la 
Plataforma de Can Batlló amb el 


conjunt dels projectes en xarxa que 
volen fer; Can Vies que està en pro- 
cesos judicials i que han encetat la 
campanya #SomCanVies; La Burxa, 
el diari que teniu a les mans, que 
aviat el podreu seguir també per in¬ 
ternet; el Col·lectiu de Suport a les 
Repressaliades per la vaga del 29 de 


març; el Comitè de Vaga que és 
obert i que treballa de cara a la pro¬ 
pera vaga general i, finalment, la 
Lleialtat Santsenca que presentàren 
el projecte al barri. També es va par¬ 
lar de la Festa Major Alternativa, dels 
més de 18 anys de trajectòria i auto¬ 
gestió al barri. 


Entre totes, es va acordar els con¬ 
ceptes que més defineixen l’ABS. 
Conceptes extrets d’unes enquestes 
realitzades als diferents col·lectius i 
que es van fer servir per debatre en 
petits grups, i saber quines són les 
afinitats bàsiques de totes i en quins 
termes s’ha de debatre per acabar- 
se de definir, conceptes com l’an- 
tiestatisme, l’apartidisme, l’autode¬ 
terminació o independència políti¬ 
ca i institucional. 

A la infografia es poden veure els 
resultats d’un dels grups, amb les 
aportacions dels altres, així com el 
nom dels col·lectius que van partici¬ 
par de la jornada. 

ORGANITZACIÓ DE L’ASSEMBLEA 

Després d’un dinar boníssim realit¬ 
zat pel col·lectiu del rocòdrom de 
Can Batlló, es va debatre de quina 
forma s’organitzaria l’assemblea a 
partir d’ara. D’aquesta manera, l’As¬ 
semblea de Barri de Sants es reuni¬ 
rà mensualment per seguir el que es 


decideixi en cada assemblea trimes¬ 
tral, realitzant una d’anual per valo¬ 
rar el curs i les extraordinàries que 
calguin si passa quelcom urgent al 
barri. 

Es treballarà per comissions pel 
que fa a infraestructures, la Festa 
Major Alternativa, en el Comitè de 
Vaga, en la Xarxa de cooperatives de 
consum o per a fer campanyes te¬ 
màtiques com construir un barri co¬ 
operatiu a Can Batlló, defensar el 
CSA Can Vies, fer una xarxa-punt de 
suport mutu, entre d’altres que po¬ 
den sorgir. 

Com es veu, l’Assemblea de Barri 
de Sants vol començar l’any amb 
més força que mai, obrint-se a tot¬ 
hom que hi vulgui participar per 
desenvolupar un nou model social i 
polític des d’on autogestionar en 
tots els àmbits les nostres vides. 

Si voleu seguir l’ABS, veniu a la 
propera assemblea que es celebrarà 
el diumenge 13 de gener a les 17h a 
Can Vies. 


Noves protestes davant el CIE de Zona Franca 


Unes 250 persones es van 
concentrar el 16 de desembre 
a les portes del CIE de la 
Zona Franca. 

Marc Rude 

Zona Franca 


Es manifestava així, de nou, el re¬ 
buig social que genera l’existència 
d’aquest tipus de centres, on les 
persones migrants són empresona¬ 
des sense haver comès cap delicte. 
València i Madrid també es van fer 
ressò d’una protesta organitzada a 
nivell estatal per la Campanya pel 
Tancament dels CIE. 

Els esdeveniments van seguir a la 
celebració de les Jornades de Refle¬ 


xió i Acció contra els CIE, impulsa¬ 
des pel Grup de Recerca i Acció so¬ 
bre Fronteres i Control (GRÀFIC). 

Van ser necessaris mitja dotzena 
d’autobusos de les línies 37 i 109 
per transportar les activistes fins a 
un dels punts més recòndits de la 
geografia barcelonina, el carrer E, 
lloc ideal per amagar de la mirada 
ciutadana un espai que opera més 
enllà de la llei. Equipada amb tor¬ 
xes i pancartes, la multitud corejava 
les consignes «Tancarem els centres 
d’internament» i «Cap persona és 
il·legal». 

UN RECORD PER LES DUES ÚLTI¬ 
MES VÍCTIMES DELS CIE 

Durant l’acció es va fer un record 
per Idrissa i Samba, les dues últimes 


persones que han deixat la vida als 
CIE a l’Estat espanyol. «Un any des¬ 
prés, denunciem que no només no 
s’han aclarit les circumstàncies de 
les seves morts, sinó que el funcio¬ 
nament dels CIE continua sent opac 
i fomenta la vulneració de drets». 

Pablo Sàinz, de la xarxa de suport 
madrilenya Ferrocarril Clandestino, 
explica el cas de la congolesa Samba 
Martine, que va morir al CIE d’Alu- 
che per complicacions derivades del 
VIH, el 19 de desembre de 2011. Tot 
i haver demanat repetidament assis¬ 
tència mèdica, no va ser traslladada 
a l’hospital fins cinc hores abans de 
la seva defunció. Sàinz explica que 
l’estat sabia que Samba estava malal¬ 
ta, ja que li havien fet una anàlisi de 
sang al seu pas pel centre de Melilla. 


INSTITUCIONS DISCRIMINATÒ¬ 
RIES, ON ES VULNEREN ELS 
DRETS HUMANS 

Un avantprojecte de reforma de la le¬ 
gislació entorn els CIE, presentat pel 
govern espanyol a l’abril, vindria a co¬ 
brir certs requisits que exigeix la Llei 
d’estrangeria de 2009. Fins ara, els 
centres s’havien regit per un regla¬ 
ment quan, per llei, han d’estar sota 
els dictats d’un decret-llei. 

Cristina Fernàndez, de l’Observato¬ 
ri del Sistema Penal i els Drets Hu¬ 
mans, no ho veu clar: «La legalitat dels 
CIE no impedeix que continuïn sent 
institucions discriminatòries, injustes 
i on es vulneren els Drets Humans». 
De fet, el nou marc legal podria supo¬ 
sar un «retrocés». Tot i que no se’n co¬ 
neixen els detalls, es preveu una pri- 


vatització de serveis. Se sotmetria les 
persones recluses al control d’agents 
de seguretat privada que podrien, a 
més, dur armes de foc. 

Si l’avantprojecte s’aprova, es re¬ 
duiran també les hores de visita i es 
dificultarà l’entrada a les ONG, rei¬ 
vindicació que a Madrid i València ha¬ 
via estat conquerida després d’una 
sentència judicial. Mentrestant, l’es¬ 
tada màxima de les internes al centre 
continua fixada en 60 dies. Una nove¬ 
tat seria el canvi de nom dels espais, 
que passarien a anomenar-se Centres 
d’Estada Controlada d’Estrangers 
(CECE). 

El 31 de desembre, en el marc de la 
Marxa contra les Presons, es va tornar 
al CIE de Zona Franca amb la mateixa 
reivindicació: el tancament dels CIE. 



A partir de febrer connectant a 

www.laburxa.cat 


Participa en el procés de refundació! 
L'edició impresa torna a l'abril. 


som sants 

Parèntesi 


CINE 



Hadijatou, J'Accuse 


LLIBRE 


Rote Zora 


EULÀLIA GOMÀ 
ROSA CORNET 

Eulàlia Gomà i Rosa 
Cornet són les directo¬ 
res que s’han conver¬ 
tit en portaveus de la 
història de Hadijatou 
Mani, una dona nascu¬ 
da ara fa 28 anys a Ní¬ 
ger. 

Filla d’esclaus, la 
Hadijatou va ser venu¬ 
da als 12 anys per l’e¬ 
quivalent a 320€. Du¬ 
rant el primer any feia 
tasques domèstiques i 
treballava al camp, 
però des dels 13 anys 
també era una esclava 
sexual. Durant els 9 
anys que va durar la 
seva condició d'escla¬ 
va, va tenir tres fills 
dels seu amo, dels 
quals n’han sobrevis¬ 
cut dos, que avui en 
dia encara viuen amb 
el seu pare. Després 
d’una llarga lluita i 


amb l’ajuda de l’ONG 
Timidria (una branca 
local d’Anti-Slavery 
International), el 27 
d’octubre de 2008 
l’ECOWAS (Comunitat 
Econòmica dels Estats 
Africans Occidentals), 
va condemnar l’estat 
de Níger per no haver 
complert amb les se¬ 
ves obligacions, com a 
defensor d’una ciuta¬ 
dana (la Hadijatou), 
en front d’una pràcti¬ 
ca il·legal, l’esclavi¬ 
tud. Així l’Estat va ser 
obligat a recompen- 
sar-la amb 19.000 dò¬ 
lars pels prejudicis 
causats. Actualment, 
la Hadijatou segueix 
lluitant per recuperar 
els dos fills que encara 
viuen amb l’antic 
amo, sentència que 
arribarà aviat (s’espe¬ 
ra per principis d’a¬ 
quest 2013). 


L’Eulàlia i la Rosa al 

2008 van conèixer 
aquesta història i al 

2009 van viatjar fins a 
Níger per conèixer-la i 
gravar aquest docu¬ 
mental. Des d’alesho¬ 
res, mantenen el con¬ 
tacte amb la Hadija¬ 
tou: ara volen tornar a 
Níger per gravar la 
sentència on s’espera 
que la Hadijatou recu¬ 
peri els seus fills, i po¬ 
sar així punt i final a 
Hadijatou, J’Accuse. 
Perquè el documental 
coproduït per Picnic i 
Compacto sigui reali¬ 
tat, s’ha engegat una 
campanya de crowd- 
funding per finançar 
aquesta darrera part 
del rodatge. Tota la 
informació la trobareu 
a www.hadijatou.org. 

Vinyet Farrés 


AUTOR I EDICIÓ ANÒ¬ 
NIMA. 2012 

Cada cor és una bom¬ 
ba de rellotgeria. Un 
manifest, una declara¬ 
ció d’intencions; a les 
pàgines d’aquest lli¬ 
bre sentim la ràbia i el 
combat. Fent una anà¬ 
lisi de les lluites anti- 
patriarcals i per l’alli¬ 
berament de la dona i 
de gènere des d’una 
perspectiva global de 
la lluita de classes, 
ens traslladem als de¬ 
bats i accions duts a 
terme pel grup Rote 
2ora, des de 1977 fins 
al 1996, vint anys 
d’acció directa en su¬ 
port a les lluites femi¬ 
nistes; és la historia 
de l’enfrontament 
contra l’estat demò¬ 
crata, patriarcal, im¬ 
perialista, capitalista i 
racista, un enfronta¬ 
ment on els responsa¬ 
bles de les injustícies 
legitimades per l’estat 
tenen rostre i viuen a 
la nostra ciutat: advo¬ 
cats, policies, metges, 
jutges o empresaris. 

Rote Zora neix a fi¬ 
nals dels 70 a l’Ale¬ 
manya Occidental en 
un context europeu de 
resistència al capita¬ 
lisme, en un moment 
on la lluita es trobava 
en un punt d’aguditza- 
ció tal en què sorgei- 


ren grups armats arreu 
del territori, allà on el 
conflicte és evident, 
es feia necessari cer¬ 
car formes de comba¬ 
tre el capitalisme que 
qüestionessin l’ús ex¬ 
clusiu de la violència 
per part de l’estat. 

Al llibre es fa una 
anàlisi de l’economia 
global, de la guerra 
freda entre el bloc so¬ 
viètic i l’occidental i 
el paper actiu com a 
potència imperialista 
que jugava Alemanya, 
un examen necessari 
per entendre quins 
són els punts febles 
d’un sistema que es 
vol atacar des de tots 
els flancs, des d’una 
perspectiva feminista 
sí, però sobretot ente¬ 
nent la lluita armada 
com una via necessà¬ 
ria més dins de la llui¬ 
ta de classes que cla¬ 
rament es desenvolu¬ 
pa en la societat de 
l’època o l’actual. 

És impossible sepa¬ 
rar les accions de Rote 
Zora, de les lluites 
que es donaven a Ale¬ 
manya en aquell mo¬ 
ment, des dels atacs 
contra advocats i em¬ 
presaris responsables 
de l’explotació sexual 
i laboral de les dones 
a Filipines i Alemanya, 
als atacs contra el 


Col·legi de Metges i 
personalitats antia- 
vortistes, o als respon¬ 
sables de l’experimen¬ 
tació mèdica sobre el 
cos de la dona. 

Cal no quedar-se 
amb allò espectacular 
de tot plegat, cal no 
caure en la part super¬ 
ficial d’aquestes ac¬ 
cions i entendre que 
no es tracten de mers 
fets puntuals, en un 
moment en què una 
gran part del movi¬ 
ment feminista es va 
institucionalitzar. 

Aquest llibre és un 
crit per a recuperar la 
radicalitat en les nos¬ 
tres accions i críti¬ 


ques, de cercar l’arrel 
dels problemes d’a¬ 
quest món, d’enten¬ 
dre d’on venen les 
concessions del pa¬ 
triarcat i de l’estat 
cap a les dones, que 
aquestes concessions 
aconseguides mitjan¬ 
çant la lluita no ens 
facin caure en la pas¬ 
sivitat i la comoditat, 
sinó que ens empenyin 
cap a la lluita per l’a¬ 
lliberament social. 

Biblioteca Social Mateo 
Morral, Ateneu 
LLIbertari de Sants. 

Xarca de Biblitoeques 
Socials. 



BURXANT ELS BYTES 


L 


SomSants, la xarxa social del barri 


SomSants és una xarxa 
social per al barri de 
Sants. Una eina web 
de comunicació ober¬ 
ta, creada amb pro¬ 
gramari lliure i gestio¬ 
nada de molt a prop, 
per nosaltres, per tu. 
L’ús és semblant a 
Twitter; pots enviar 
missatges breus expli¬ 
cant què estàs fent, 
contestar altres mis¬ 


satges, citar reunions i 
esdeveniments, com¬ 
partir fitxers i enlla¬ 
ços, etc. 

SomSants neix de 
l’observació que les 
llistes de correu que 
normalment fem ser¬ 
vir no promouen la di¬ 
fusió ni conviden a la 
participació: el que es 
desenvolupa a cada 
grup queda aïllat de la 


feina que es fa en els 
altres. Una xarxa so¬ 
cial com SomSants és 
un complement natu¬ 
ral de les llistes de co¬ 
rreu, ja que presenta 
la informació en un 
format accessible per 
a tothom, fent que els 
missatges arribin més 
lluny, enriquint i po¬ 
tenciant el teixit asso¬ 
ciatiu, col·laboratiu i 


social del barri i evi¬ 
tant, a més a més, 
convertir les nostres 
dades en mercaderia a 
les mans de xarxes co¬ 
mercials com ara Fa- 
cebook, Twitter o 
Tuenti. 

Entra-hi ara i dóna 
un cop d’ull al que es 
mou pel barri! No cal 
registrar-s’hi per po¬ 
der llegir la informa¬ 


ció, però si ho fas en 
podràs publicar, subs- 
criure’t a les actualit¬ 
zacions d’altres, tre¬ 
ballar en grup, enviar 
missatges privats, etc. 
Uneix-t’hiU 


SomSants 




A partir de febrer connecta t a 

www.taburxa.cat 


L'edició impresa torna a l'abril, 


som sants 

«Les retallades 
de BTV fan pe- 
perillar 30 anys 


de televisions 
de districtes». 

@AgusGiralt 


POESIA RACÓ HISTÒRIC 


Nou poemes 


«Poques paraules surten 
de les boques en calma. 

Els arbres del parc, sembla 
que es perdin en llunyana 
visió de vell gravat, 
tot plena de màgica 
dolçor que fa pensar 
en velles enyorances. 

Quan s’acosti la fosca, 
les bruixes i les branques 
s’aferraran com serps 
en lluita de fantasmes. 
Tancarem la finestra 
i voltarem la flama. 

El foc allargarà 
ombres esvalotades.» 


Enguany ja fa 100 anys del naixement de Bartomeu 
Rosselló-Pòrcel (Ciutat de Mallorca, 1913- El Brull, 
Osona, 1938). 

Qualsevol excusa és bona per recordar-lo. 

Bartomeu Rosselló-Pòrcel a Nou poemes. 

David Cano 


El patrimoni santsenc en perill 


La Viquipèdia defineix 
el patrimoni cultural 
com l’herència pròpia 
del passat, amb la qual 
un poble viu el present 
i el transmet a les ge¬ 
neracions futures. El 
nostre patrimoni està 
format pels béns i pel 
valors culturals que ens 
ajuden a explicar els 
nostres orígens. A Sants 
el nostre patrimoni ens 
parla de l’antic poble 
de Santa Maria de Sants 
i de les seves masies. 
També ens parla del 
passat industrial del ba¬ 
rri, de fàbriques, de co¬ 
operatives, d’ateneus. I 
tenim elements que 
ens parlen dels conflic¬ 
tes que van viure els 
nostres avis i àvies, 
com els refugis que van 
construir per tal de sal- 
var-se dels bombarde- 
jos feixistes durant la 
Guerra Civil. Molts ele¬ 
ments d’èpoques dife¬ 
rents, que malaurada¬ 
ment es troben en pe¬ 
rill. L’especulació, la 


deixadesa, el desconei¬ 
xement o uns plans ur¬ 
banístics que no tenen 
en compte això del pa¬ 
trimoni cultural són al¬ 
guns dels perills. 

Un dels elements 
dels quals ens en que¬ 
den menys vestigis són 


les masies. Ens trobem 
amb la paradoxa que 
de ser un dels municipis 
del pla de Barcelona 
que tenia més masies 
actualment hem passat 
a ser un dels barris que 
en conserva menys ras¬ 
tre. L’any 2001 s’ende¬ 


rrocava una de les da¬ 
rreres al carrer Sugran- 
yes, on hi havia el CSO 
La Malaherba. Exem¬ 
ples actuals que es tro¬ 
ben en risc són la Peti¬ 
ta Maria al carreró de 
López Catalan, que ha 
sigut enderrocada i no¬ 
més n’han deixat la fa¬ 
çana, o Cal Bruixa, que 
podria ser enderrocada 
pel projecte de Can 
Batlló. 

Fa unes setmanes els 
diaris explicaven el 
tancament i l’expropia¬ 
ció de la discoteca Aga- 
pito, al carrer Violant 
d’Hongria. L’edifici es¬ 
tà afectat per un pro¬ 
jecte urbanístic que in¬ 
clou tota l’illa de cases 
situada entre l’avingu¬ 
da Madrid, Violant 
d’Hongria, Alcolea i Va¬ 
llespir; un espai que en 
el futur s’ha de conver¬ 
tir en zona verda i vià¬ 
ria. La dada que ningú 
ha donat és que aquest 
edifici era la Model del 
Segle XX, segurament 


la cooperativa més im¬ 
portant de Sants. Un 
nou edifici que està en 
perill i que acabarà en- 
rrunat si el veïns no hi 
diem res. 

El darrer exemple és 
el dels refugis de la 
Guerra Civil que en 
molts casos han des¬ 
aparegut en obres de 
pavimentació o de cla¬ 
vegueram sense que 
ningú hagi dit res, com 
l’entrada al refugi sota 
el carrer de Toledo o al 
carrer Juan Bravo. Ac¬ 
tualment els refugis 
que es troben en una si¬ 
tuació de perill són els 
que es troben sota el 
carrer Juan de Sada, un 
espai que està afectat 
per un pla urbanístic; 
els veïns estan inten¬ 
tant que el pla contem¬ 
pli el manteniment d’a¬ 
quests refugis. No seria 
hora de defensar el que 
som i els edificis que 
ens ajuden a explicar- 
nos? 

Agus Giralt 



La cooperativa La Model del Segle XX. 


FOGONS DE TEMPORADA 


Formatges artesans, valor i autenticitat 


Ara és temps de men¬ 
jar formatges artesans 
madurats i curats du¬ 
rant uns mesos en una 
cava (el lloc on els for¬ 
matges evolucionen i 
on es desenvolupen els 
seus components aro¬ 
màtics i de sabor que 
els caracteritzen). 

Existeix el format¬ 
ge de pastor, aquell 
que es fa en la per¬ 
fecta simbiosi creada 
entre la llet que et 
proporciona un ramat 
propi i el formatge 
que s’elabora mitjan¬ 
çant procediments 
tradicionals, i el for¬ 
matge artesà, aquell 
que s’elabora de la 
mateixa manera però 
on la llet és compra¬ 


da a tercers. Aquests 
dos productes es di¬ 
ferencien del format¬ 
ge elaborat mitjan¬ 
çant procediments in¬ 
dustrials, aquells que 
estandaritzen gustos, 
formes i textures i 
que fan perdre rique¬ 
sa i autenticitat a un 
producte que ens és 
propi i nostrat. 

El formatge el feien 
els nostres avantpas¬ 
sats neolítics com a 
mètode per conservar 
i allargar la vida útil 
d’uns excedents de 
llet que obtenien de¬ 
guda la recent domes¬ 
ticació de certes espè¬ 
cies animals. És per 
tots aquests motius 
que el consum de for¬ 


matge artesà és una 
reivindicació i cada 
dia més una realitat 
present arreu. En la 
mesura del possible 
hem de ser conscients 


de com podem tancar 
el cercle consumint 
productes de proximi¬ 
tat, responsables amb 
el benestar animal, 
amb l’ecosistema on 


s’elaboren, amb les 
pràctiques utilitzades 
per al seu confeccio- 
nament i, en resum, 
en concordança amb 
un nou model de siste¬ 
ma agroeconòmic que 
ja no és només ten¬ 
dència sinó que està 
en boca, i mai millor 
dit, de molts consumi¬ 
dors cada dia més res¬ 
ponsables i compro¬ 
mesos amb un canvi de 
paradigma que ens 
afecta a tots els ni¬ 
vells. 

Amanida de 
caTxofes amb 
foTmatge d'o¬ 
vella de dos 
mesos de ma¬ 
duració. 


INGREDIENTS 

4 carxofes 

100 g formatge d’ove¬ 
lla 

Fulles d’enciam o es¬ 
carola 
8 nous 

Oli d’oliva verge 
Sal i pebre 

ELABORACIÓ 

En primer lloc netegeu 
el cor de les carxofes. 
Talleu el tronc a uns 3 
cm del cor, elimineu la 
part superior de les fu¬ 
lles de la carxofa i 
procediu a repelar el 
cor i la part del tronc 
per eliminar-ne les fu¬ 
lles més dures. Podeu 
guardar els cors de 
carxofa en aigua amb 
uns troncs de julivert 
que us evitaran l’oxi¬ 



dació i l’enfosqui¬ 
ment. Talleu-los per la 
meitat, o a quarts si 
són molt grans. En una 
paella amb oli d’oliva, 
marqueu les carxofes 
a foc mitjà fins que es¬ 
devinguin cruixents. 
Abaixeu el foc, saleu i 
tapeu la paella perquè 
la carxofa s’acabi de 
coure. A part prepareu 
les fulles netes d’en¬ 
ciam en un bol, esmi- 
coleu-hi les nous i ra- 
lleu-hi el formatge 
d’ovella. Acabeu l’a¬ 
manida amb les carxo¬ 
fes, cruixents per fora 
i tendres per dins, i 
amaniu amb un bon 
raig d’oli d’oliva, sal i 
pebre. Que aprofiti! 


Núria May Masnou 

En moviment 


EL RACÓ DEL CASAL 


A Sants ho 
demanem en 
català 


Pere 

«I have a dream», o he tingut un 
somni, que és el mateix però en la 
nostra llengua. Sí, aquesta nit he so¬ 
miat que em despertava, com sem¬ 
pre, amb la ràdio de fons. A les no¬ 
tícies brillaven per la seva absència 
debats estèrils sobre si érem 11 mi¬ 
lions de persones que parlàvem ca¬ 
talà o que si Wert volia aplicar una 
llei espanyolitzadora anomenada 
LOMCE. Un cop al metro he obert 
un diari gratuït replet de publicitat i 
d'articles adulterats per comprovar 
que ja ningú de les illes hi escrivia 
en contra la política escolar, també 
espanyolitzadora, de José Ramón 
Bauzà. Més endavant entre un 
anunci de cosmètics i un de jogui¬ 
nes, he comprovat que al català de 
la Franja ja no se l’anomenava ara¬ 
gonès occidental i que els 120.000 
xiquets del País Valencià gaudien 
d'uns mestres i unes mestres que 
parlaven la seva llengua. Incrèdul 
he preguntat que què passava i un 
bon home del metro m’ha explicat 
que feia més d’un mes que la inde¬ 
pendència era un fet i que... 

M’he despertat i el present de 
lluita m’ha passat com un llampec 
davant dels nassos. La CUP tenia 
tres cavalls de Troia dins del parla¬ 
ment del Principat, mentre que la 
història havia col·locat als unionis- 
tes del PP i Ciudadanos de bracet a 
la càmbra. A les illes el 87% dels pa¬ 
res havien matriculat els nins en ca¬ 
talà i la multitudinària manifestació 
de Castelló no tant sols havia servit 
per commemorar les Normes del 
32 que garantien l’ortografia catala- 
na-valenciana sinó que continuaven 
reivindicant la lliure emissió de Te¬ 
levisió de Catalunya al País Valencià. 

Mentre totes aquestes lluites suc¬ 
ceïen, aquí, al Casal Independentis¬ 
ta Jaume Compte, l’Esquerra Inde¬ 
pendentista de Sants iniciava una 
nova campanya anomenada «A 
Sants ho demanem en català». 


L'espurna de la solidaritat 
escalfa l'hivern 



La flama contra l'existència 
de les presons recorre els 
diferents centres penitencia¬ 
ris de la ciutat coincidint 
amb la commemoració de la 
mort de Pedro Àlvarez i la 
situació d'Alfon, represaliat 
arrel del 14N 


Pablo i la 

Sants 


El passat 22 de desembre el col·lectiu 
de suport a presos i preses polítiques 
catalanes Rescat va organitzar diver¬ 
ses marxes de torxes arreu del terri¬ 
tori per reclamar la llibertat de les 
preses polítiques catalanes, la Marina 

i la Lola, dues preses que resten a dos 
centres penitenciaris de França des 
de fa anys. A Barcelona la concentra¬ 
ció va anar des de la Font de Canale- 
tes fins a la plaça Sant Jaume on es va 
llegir un comunicat de suport i es feu 
una petita foguera amb les torxes en¬ 
cara enceses. A més, es va convocar 
una concentració el proper 23 de ge¬ 


ner a les llh a la Ciutat de la Justícia, 
ja que passada la marxa de l’Onze de 
Setembre de l’Esquerra Independen¬ 
tista que va acabar al fossar, aquells 
que varen sortir a parlar amb la foto¬ 
grafies de les dues preses esmenta¬ 
des han estat acusats d’enaltiment 
del terrorisme per l’Audiència Nacio¬ 
nal. 

MÉS FLAMA PER A TOTES LES 
PRESES 

Com cada any el 31 de desembre es 
feu la marxa de torxes contra les pre¬ 
sons que començà a Wad-Ras, la pre¬ 
só de dones de Barcelona, on es va 
esmorzar i es va fer una marxa pels 
voltants del centre penitenciari men¬ 
tre s’escoltaven les veus de les preses 
agraint aquell gest i reclamant la seva 
llibertat, mentre des de fora els assis¬ 
tents cridaven mostres de suport i es 
recordava a Patrícia Heras, víctima 
d’un muntatge policial. Després es 
feu un dinar a l’Ateneu Flor de Maig, 
es va anar fins al Centre d’Interna¬ 
ment d’Estrangers de Zona Franca i 
la jornada culminà amb la marxa de 
torxes al voltant de la Model, on es 
llegí un comunicat mostrant el re¬ 


buig a les presons i el suport a totes 
aquelles persones preses que hi ha 
arreu. La flama de la solidaritat inun¬ 
dà per un dia els diferents centres pe¬ 
nitenciaris de Barcelona mostrant 
una realitat amarga que no va acabar 
amb la dictadura de Franco, com 
molts recorden, sinó que actualment 
afecta més de 70.000 persones a TEs- 
tat espanyol, molts més que en els úl¬ 
tims anys del franquisme. 

LLIBERTAT ALFON. PRES PER 
L’ÚLTIMA VAGA GENERAL 

No cal anar gaire lluny per trobar-nos 
amb un nou cas d’aquesta repressió 
social basada en el sistema peniten¬ 
ciari. Aquest és el cas d’Alfon, el jove 
madrileny empresonat a Soto del 
Redurant gairebé dos mesos, i a 
l’espera de judici per la vaga general 
del 14N. Alliberat a data 9 de gener, 
després d’un recurs desestimat, 
ha estat reclòs sota excusa del 
possible risc de fuga en un règim 
FIES, el qual es basa en una sèrie 
de mesures que consisteixen en 
un aïllament complet de l’acusat i 
amb unes condicions més que precà¬ 
ries. 


La situació de l’Alfon ha posat en 
alerta, de nou, a tots el moviments 
socials i el passat 28 de desembre es 
convocà una concentració a les por¬ 
tes de la Delegació del Govern per 
exigir la seva immediata posada en 
llibertat. 

PEDRO ÀLVAREZ, NI OBLIT NI 
PERDÓ 

Les mobilitzacions d’aquest darrer 
mes del 2012 no han parat i és que 
ara fa 20 anys d’aquell 15 de desem¬ 
bre en que Pedro Àlvarez quasi fou 
atropellat a l’Hospitalet de Llobregat, 
per un vehicle que circulava a gran 
velocitat, fet que desencadenà una 
discussió amb el conductor que va 
ser resolta cruelment per aquest, dis¬ 
parant tres trets a Pedro els quals aca¬ 
baren amb la seva vida. Dos dies des¬ 
prés fou detingut, José Manuel S.F, 
agent del Cuerpo Nacional de Policia, 
com a pressumpte assassí del jove de 
la Verneda, després de la identificació 
de Yolanda, la xicota de Pedro. 

Només sis dies després de la de¬ 
tenció i malgrat una sèrie d’irregula¬ 
ritats denunciades per la família de la 
víctima, el presumpte assassí va ser 
posat en llibertat. Tot i que la pressió 
social aconseguí que es reobrís el cas 
el 1997, l’Audiència Provincial de 
Barcelona va arxivar-lo tres anys més 
tard i, fins avui, no s’ha tornat a reo¬ 
brir evidenciant un cas, entre d’al¬ 
tres, de la impunitat d’aquells qui es 
doten de poder enfront la resta de la 
població. 

El 15 de desembre d’enguany 
commemorant aquest fet i recordant 
que d’aquí a poc el procés prescriurà 
i passarà a restar impune l’assassí. La 
família acompanyada per la Platafor¬ 
ma Pedro Àlvarez, que integra fami¬ 
liars i amistats de Pedro, ha realitzat 
una ofrena floral i una manifestació a 
la tarda on s’hi va reunir diversa gent 
per tal de mostrar el rebuig cap a la 
impunitat policial i el màxim suport 
als qui ho han viscut de més a prop. 


Espai Llibertari 


Els últims anys de crisi hem vist com 
la pau social ha sigut trencada per 
multitud de lluites, en defensa de l’e¬ 
ducació, la sanitat, contra la pujada 
del transport i la fira del mòbil, els 
desallotjaments, conflictes laborals, 
vagues generals i sectorials per citar- 
ne algunes. La valoració que algú po¬ 
dria extreure’n és que no han funcio¬ 
nat, quelcom hem fet malament, ja 
que ni s’han aturat les retallades als 
serveis públics ni les reformes labo¬ 
rals, ni les pensions ni res de res. 


La lluita 
continua 


Acció Llibertària de 
Sants 

Molta gent pensa que les formes 
que utilitzem ja no són vàlides. Jo 
crec que ha canviat tot i res alhora, la 
mentalitat com a éssers humans no 
crec que hagi canviat gens, en aparen¬ 


ça potser, però ben a dins les perso¬ 
nes continuem tenint les mateixes in¬ 
seguretats. Els motius pels quals la 
gent no surt a lluitar són els mateixos 
que pels que no sortien les genera¬ 
cions anteriors, i quan surt ho fa amb 
aspiracions semblants, seguretat, su¬ 
pervivència, ràbia, etc. 

El problema no crec que estigui 
tant en les formes sinó en la visió de 
la lluita, avui en dia costa molt trobar 
lluites que es plantegin des d’un inici 
uns objectius abastables i unes tàcti¬ 


ques per assolir-los, i costa més enca¬ 
ra veure com aquestes tàctiques es co¬ 
rresponen a una estratègia debatuda i 
portada a la pràctica a nivell global. 
Molt breument, saber on atacar, quan 
i com; saber que tota petita lluita que 
portem a terme s’insereix i es comple¬ 
menta amb la lluita de la resta. Que 
les vagues traspassin raïllament per 
empreses o sectors per exemple. Que 
les lluites en defensa de la sanitat, va¬ 
gin acompanyades d’una crítica radi¬ 
cal de la medicina occidental i es pro¬ 


curin estructures d’autogestió de la 
salut que ens permetin dur a terme 
en un futur lluites més fortes. De la 
generació d’aquest teixit social fort al 
marge de les institucions i de la pràc¬ 
tica i aprenentage de l’enfrontament 
amb l’estat i el capitalisme sortiran i 
podran avançar les lluites futures. 


Aquesta és l’opinió personal d’una per¬ 
sona d’Acció Llibertària de Sants, no té 
per que ser compartida per tot el 
col·lectiu. 

Ojo con tu ojo: campanya de 
denúncia per l’última víctima de les 
bales de goma dels Mossos 



Pancarta de la manifestació del 22 N a plaça Sant Jaume. OJO CON TU OJO 


El passat 22 de novembre 
una manifestació recorria els 
carrers de Barcelona per 
denunciar l'existència de les 
bales de goma i les actua¬ 
cions policials arrel de la 
situació de l'Ester Quintana, 
l'última víctima de les bales 
de goma utilitzades pels 
Mossos d'Esquadra. 


Joni 

L’Ester va pretendre participar a la 
manifestació anticapitalista el dia de 
la vaga general però la columna a la 
qual participava, la de Sant Martí, va 
arribar al Passeig de Gràcia quan la 
multitudinària assistència de gent ha¬ 
via provocat que les dues convocatò¬ 
ries realitzades es barregessin i, sim¬ 
plement, va romandre al carrer gau¬ 
dint del final de la jornada 
reivindicativa. Quan amb els com¬ 
panys va decidir tornar al barri va ser, 
ja, massa tard. 

TRÀGIC FINAL D’UN DIA DE VAGA 
EN MANS ELS COSSOS POLICIALS 

Els integrants de la Brigada Mòbil ha¬ 
vien iniciat una espectacular opera¬ 
ció, sense cap ni peus, motivada tan 
sols pel seu afany de protagonisme i 
per la intenció de provocar el pànic 
entre els manifestants, i el centre de la 
ciutat era una gran àrea de caça, on 
les preses eren els ciutadans que en¬ 
cerclats pel dispositiu policial no tro¬ 
baven la manera de sortir-ne. La zona 
escollida per l’acció, delimitada pel 
Passeig de Sant Joan, la Rambla de Ca¬ 
talunya, el carrer Consell de Cent i el 
Passeig Isabel II, va provocar que mi¬ 
lers de ciutadans, de tots els sexes, 
edats i filiacions polítiques possibles, 
es trobessin atrapats i sense facilitat 


de fugida. Poc abans de les nou, al Pas¬ 
seig de Gràcia entre Plaça Catalunya i 
Gran Via, l’Ester i els seus companys 
es veien encerclats i en sortir corrent 
per intentar guarir-se un projectil im- 
pactava a tota velocitat a la part esque¬ 
rra de la cara de l’Ester, destrossant-li 
l’ull, el pòmul i la mandíbula. 

La majoria dels seus amics vàrem 
trigar al voltant d’un dia en assaben- 
tar-nos del que havia succeït però 
conscients, pel fet de conèixer la per¬ 
sonalitat de l’Ester, que l’agressió ha¬ 
via estat completament gratuïta, và¬ 
rem començar a mobilitzar-nos per in¬ 
tentar no deixar impune aquesta 
brutal i salvatge agressió. 

Contactar amb els advocats que la 
plataforma antirepressiva Rereguarda 
havia posat al servei de la ciutadania 
va ser fàcil, igual que fer-ho amb Stop 
Bales de Goma, el grup d’afectats per 
aquest tipus d’agressions policials 
que porten anys dinamitzant la res¬ 
posta. Fins que no t’afecten personal¬ 
ment de manera directa o indirecta 
aquest tipus de fets és difícil valorar la 
importància de la tasca que aquests 
grups desenvolupen desinteressada¬ 
ment. 


LA RESPOSTA SOCIAL 

Tres dies després convocàvem una as¬ 
semblea oberta a l’Ateneu La Flor de 
Maig per tal d’organitzar la resposta i 
explicar a tots els amics i amigues, i a 
tothom que ho volgués conèixer de 
primera mà, la situació de l’Ester. La 
resposta va ser inesperada, l’afluència 
de persones preocupades pels fets va 
dificultar l’organització davant la nostra 
inexperiència, però al mateix temps 
ens va deixar clar que l’Ester no estava 
sola i que la voluntat general era fer vi¬ 
sible el greu problema que patim a Bar¬ 
celona deguda la impunitat dels mem¬ 
bres d’aquest cos del Mossos d’Esqua¬ 
dra. 

“OJO CON TU 0J0“ 

L’endemà, en una reunió al barri entre 
els amics més propers a l’Ester algú 
proposava fer una campanya visual¬ 
ment atractiva pels mitjans de comuni¬ 
cació exterioritzant la realitat i fent que 
tots els ciutadans poguessin introduir- 
se momentàniament a la pell de l’Ester 
amb el senzill acte de posar-se un pe¬ 
daç negre a l’ull esquerre. Tots som Es¬ 
ter, a qualsevol persona li pot passar el 
que li ha succeït a ella, no fa falta ni tan 


sols acudir a una manifestació, pot ser 
sortint d’un bar, baixant d’un taxi, 
anant a casa d’uns amics... En aquella 
mateixa reunió es va acceptar el nom 
de la campanya, un expeditiu “Ojo con 
tu ojo”. La marxa de la campanya més 
o menys ja la deveu conèixer: milers i 
milers de persones, ciutadans anò¬ 
nims, famílies senceres, grups d’educa¬ 
dors, públic d’espectacles diversos, tre¬ 
balladors de centres d’assistència pri¬ 
mària, etc. 

Totes les edats, tots els sexes, totes 
les condicions socials... Tots ells s’han 
solidaritzat amb l’Ester alhora que han 
demanat la prohibició de les bales de 
goma i dels nous projectils emprats 
pels mossos, una onada popular que a 
les xarxes socials s’ha convertit en tsu- 
nami. I també gent pública, reconegu¬ 
da massivament per la seva professió, 
artistes que s’han solidaritzat com a 
persones, com a éssers humans, i als 
quals hem pogut arribar, conscients de 
la importància que per als mitjans de 
comunicació té la seva imatge sense ull 
esquerre, gràcies al tarannà cultural 
que l’Ester desenvolupava des de la 
xarxa social i cultural al seu barri. 

En nom de l’Ester: gràcies a totes! La 
solidaritat és la nostra força. 


LA BORDETA MON 
AMOUR 


Can Bati Ió: una 
de cal i una de 
sorra 


Jordi Soler 

Amb el Bloc Onze ja desplegant ve¬ 
les i escometent l’ampliació a la pri¬ 
mera planta, la maquinària veïnal es 
prepara pel seu segon gran repte: 
fampliació dels espais i l’obertura 
del recinte. La reorganitzada Plata¬ 
forma Can Batlló és pel barri estu¬ 
dia la creació de projectes socials, 
tant d’ús veïnal com d’economia co¬ 
operativa. 

Simultàniament, la comissió 
d’estratègia dissenya els plans d’ac¬ 
ció per aconseguir, tant nous espais 
(naus on encabir els nous projectes 
socials), com definir el disseny ge¬ 
neral del polígon i la seva interrela¬ 
ció amb el barri: obrir el frontal del 
carrer Constitució, connectar amb 
el carrer Parcerisas, incorporar la 
Pelleria i obrir espais que puguem 
convertir en horts urbans o en 
grans places per a gaudir dels veïns. 

També la Plataforma acompanya 
i pressiona pel reallotjament dels 
veïns afectats i pel cobrament de les 
indemnitzacions als industrials que 
es desnonen. Malgrat les dificultats, 
tenim bones expectatives. 

Però la paletada de sorra ve quan 
parlem del segon sector format, en 
gran part, per la nau central de Can 
Batlló. Existeix un preacord entre 
propietat i Generalitat que, pel que 
sembla, aquesta no firmarà, ja que 
no té ni intenció ni calés per posar- 
hi una conselleria. I això representa 
uns quans industrials entrampats 
sense cobrar la indemnització i tota 
una part del projecte aturada. L’al- 
ternativa és vendre’s la nau central 
al millor postor i això per al veïnat 
no és de rebut: per al nostre barri, 
no és indiferent el que s’hi posi. 
Perquè si bé es tracta d’equipa¬ 
ments, no seria el mateix posar-hi 
un museu o un escorxador, una 
planta de tractament de residus o 
una universitat, un centre cultural 
o una caserna de la policia. Prepa¬ 
rem-nos per una nova batalla. 


CSA Can Vies 


D es del centre social hem 
iniciat l’any amb el 
“Concurs Agitatiu: Can 
Vies no es toca!” per do¬ 
nar ales a la creativitat 
de cadascú, per mostrar la solidaritat 
amb l’espai okupat i el rebuig a la de¬ 
manda interposada per TMB. 

El concurs consisteix que cada 
persona mostri la seva solidaritat 
mitjançant la creativitat agitativa, im¬ 
mortalitzant el moment amb una 
imatge. Des de CanVies s’assegura l’a- 


Solidaritat 
amb Can 
Vies 


CSA Can Vies 

nonimat i es promet que la imatge 
més original de la setmana es mostra¬ 
rà a les diferents pagines i plataformes 
web. 


Tindran una puntuació més alta les 
accions que assenyalin els culpables 
Transports Metropolitans de Barcelo¬ 
na, el districte i CiU. 

Can Vies no es fa responsable dels 
danys personals i materials que pugui 
ocasionar la creativitat de cadascú. El 
concurs acabarà quan TMB retiri la de¬ 
manda. 

Des que ha començat el concurs 
agitatiu hem pogut veure mostres de 
solidaritat de formes diverses l’exhibi¬ 
ció al minut sis amb trenta-sis segons 


una pancarta en solidaritat amb Can 
Vies, en un lip dub que companys de 
Durango han fet en solidaritat amb els 
presos i preses a Euskal Herria. Hem 
vist el Pare Noel del mercat mostrant 
una enganxina on s’hi podia llegir 
“Can Vies No es Toca!” Fins i tot el cè¬ 
lebre personatge del Senyor dels 
anells Gollum s’ha mostrat solidari 
amb la situació de Can Vies. Una de les 
accions agitatives més espectacular ha 
estat l’enganxada coordinada amb al¬ 
tres barris als bicings de més de dues 


mil enganxines. L’última participació 
que hem pogut veure al concurs agita¬ 
tiu han estat les clàssiques pintades en 
solidaritat a les parets del barri. Ja ho 
diuen que els clàssics sempre tornen. 

Desprès d’aquesta primera allau de 
participacions esperem moltes més 
mostres de solidaritat. Podreu veure 
les bases del concurs i com fer arribar 
les imatges de les accions a la pàgina 
web canvies.org 

Cu Itu ra 


Sants acollirà un fons feminista, Igtbi i queer 


El passat divendres 14 de 
desembre es va presentar a 
Malea, la teteria cooperativa 
del barri, el projecte del 
Fons documental Feminista / 
FGBTI i queer. 

Silvia Alberich 

Sants 


Aquest projecte sorgeix de la inicia¬ 
tiva d’un grup de veïnes que es pro¬ 
posa anar bastint un fons de refe¬ 
rència pel que fa a continguts rela¬ 
cionats amb els feminismes, les 
sexualitats, els moviments LGTBI i la 
teoria queer. 

L’objectiu és difondre coneixe¬ 
ment i producció teòrica al voltant 
d’aquestes temàtiques, afavorint la 
reflexió i la transformació social, al¬ 
hora que aglutinar material produït 
per col·lectius i moviments vincu¬ 
lats a aquests camps i que sovint es 
queda atrapat en àmbits de circula¬ 
ció reduïts. A més, es vol fomentar 
espais de trobada, intercanvi i 


transmissió de coneixement, tot or¬ 
ganitzant periòdicament presenta¬ 
cions de llibres, debats, cine-fò- 
rums, etc. Per a tot això s’ha pensat 
que s’ubiqui en un espai de caràc¬ 
ter veïnal i autogestionat, com és la 
Biblioteca Popular Josep Pons, a 
Can Batlló. 

L’interès per la temàtica del fons 
va quedar palesa en l’elevada assis¬ 
tència a l’acte: molta gent va respon¬ 
dre entusiasta a la invitació de tro¬ 
bar-se per analitzar el món des de 
l’altre cantó i construir indrets habi¬ 
tables en què no existeixi un dret 
d’admissió reservat a «l’home- 
blanc-hetero-guapo-casat-amb dos 
fills-amb papers-que torna a casa per 
Nadal». 

VÍDEOS, POESIA I CONTES PER 
DONAR A CONÈIXER EL NOU 
FONS 

Durant la presentació es van projec¬ 
tar diversos vídeos d’autoproducció 
com ara “Tres passes ben senzilles”, 
de Feministes Indignades, convo¬ 
cant a manifestar-se el passat 8 de 
març; el Manifiesto gordx en què 


s’insta a destruir el closet de les ta¬ 
lles; la sàtira rapera “Reivindicando 
GML”, en resposta a un atac masclis¬ 
ta internàutic dirigit a activistes fe¬ 
ministes; o “Ni tik ni tok” sobre la 
potència de les estratègies feminis¬ 
tes i col·lectives d’autodefensa. Tam¬ 
bé es van visionar fragments del do¬ 
cumental “Ocana, retrato intermi- 
tente”, sobre la vida del pintor a la 
Barcelona de la Transició. 

A més, la presentació va comptar 
amb una secció literària en què es 
llegí la poesia “Cuidado”, de Txus 
García, del poemari Poesia para ni- 
nas bien, el conte “La talla 50” d’An- 
drea Nunes —que ens ensenya la im¬ 
portància d’aprendre a despullar- 
se— versos activistes de P. Karina 
Vergara i vibrants poemes de Rim- 
baud i Alejandra Pizarnik. 

Tot plegat, un vespre ple de color 
que va ser força aplaudit pel públic i 
que va tenir com a colofó final la pri¬ 
mera donació per al fons, realitzada 
per la gent del Brot Bord-, 10 núme¬ 
ros de L’accent Bord, i dos exem¬ 
plars d’un recull de relats antipa- 
triarcals. 



Cartell de la presentació a la teteria Malea. Els documents s’ubicaran a la Biblioteca 
Popular Josep Pons de Can Batlló. FONS DOCUMENTAL FEMINISTA / LGTBI / QUEER 


PRESENTACIÓ DEL FONS DOCUMENTAL 
FEMINISTR/LGTBl/aUEER 

Febrer Llibetari 2013 amb més col·lectius 


Com cada any des de ja en fa 
set, el proper mes de febrer, 
diferents col·lectius anarquis¬ 
tes dels nostres barris organit¬ 
zen unes jornades amb el 
nom de Febrer Flibertari. 

Oriol Rigola 

Sants 


Les activitats són molt diverses: l’a¬ 
nimació infantil a càrrec del grup 
Mimulus —format per mestres que 
es dediquen a fer danses, cançons, 
tallers i jocs—, una fira de distribuï¬ 
dores al carrer, xerrades sobre la F2 
(Fàbrica de guerra de Can Batlló) o 
entorn la crisi sistèmica del capita¬ 
lisme que patim. També hi hauran 
debats entorn “El plaer com a deu¬ 
re capitalista”, “Les retallades als 
serveis públics” o una “Jornada 


contra l’atur”, presentacions de lli¬ 
bres com La memòria del fuego, La 
ètica de Kropotkin o La revolución 
de los comitès —amb la presència 
dels autors i/o editors—, cinema a 
l’entorn de la temàtica de les pre¬ 
sons, sopadors populars, una ruta 
per la història obrera del barri i una 
festa amb karaoke, entre d’altres. 

A aquestes activitats és possible 
que se n'hi sumin d’altres que enca¬ 
ra estarien per confirmar. Però to¬ 


tes hi seran a la web de Febrer Lli¬ 
bertari i en els cartells que es faran 
per anunciar les activitats i que es 
distribuiran a diversos espais de 
Sants. 

El Febrer Llibertari té com a ob¬ 
jectiu central defendre i difondre la 
idea llibertària a Sants mitjançant 
activitats i formats diversos, així 
com establir nexes de treball entre 
els col·lectius i persones que tenen 
aquesta afinitat ideològica. 


Enguany, l’organització compta 
amb noves incorporacions de 
col·lectius, com són Etcètera, Acció 
Llibertària de Sants i el nucli local 
de la CNT; que es sumen a les vete¬ 
ranes Ateneu Llibertari de Sants, Es¬ 
pai Obert, Negres Tempestes, La 
Ciutat Invisible i Ateneu Llibertari 
de Poble Sec. 


agenda al web : 
febrerllibertari.sants.org 


Cooperes o competeixes 


S i al mes de novembre la 
Xarxa d’Economia Solidària 
(XES) va organitzar la pri¬ 
mera Fira d’Economia So¬ 
cial de Catalunya, aquest 
mes de desembre ha volgut donar 
continuïtat a aquest espai posant en 
funcionament el projecte del mercat 
social català, que podeu conèixer vi¬ 
sitant el web www.mercatecosol.cat. 

El mercat social vol ser una plata¬ 
forma que doni visibilitat a les coo¬ 
peratives i entitats que conformen la 
XES, i que alhora faci accessibles els 
productes i serveis que aquestes en¬ 
titats ofereixen. Els objectius de fons 
són diversos: consolidar econòmica¬ 
ment els productors solidaris, fer 
créixer el consum responsable, i re¬ 
forçar les relacions comunitàries 


Col·laborem 
amb el 
mercat 
social català 


Elba Mansilla 


dins del sector, i entre consumidors i 
productors. I les seves aspiracions 
són fer de l’economia social un sec¬ 
tor cada cop més autosuficient i au¬ 
tònom vers la capitalista; afavorir l’e¬ 
conomia real i de proximitat, aquella 
impulsada per les petites i mitjanes 
empreses que aposten per una pro¬ 
ducció responsable i al servei de les 
persones. Una economia democràti¬ 
ca, equitativa i respectuosa amb el 
medi ambient i social. 

Una de les eines que s’han posat 
en marxa des de la XES és la moneda 
social catalana, l’Ecosol, que ha de 
servir com a instrument per a l’arti¬ 
culació econòmica. Les cooperatives 
i entitats membres de la xarxa ja es¬ 
tan fent servir aquesta moneda en 
les relacions comercials que fan en¬ 


tre elles, i ara han volgut estendre’n 
l’ús al públic general. I aquest ha es¬ 
tat l’objectiu de la campanya “Regala 
Ecosols” que s’ha posat en funciona¬ 
ment durant la campanya de Nadal. 
Un parell d’entitats de Sants 



col·laboren amb la campanya: el Set¬ 
manari de Comunicació La Directa 
permet pagar la subscripció anual, i 
la cooperativa La ciuat invisible ha 
incorporat llibres i samarretes al ca¬ 
tàleg on-line del mercat social. 

La XES, a més, ha fet coincidir 
l’entrada en funcionament del web i 
la campanya amb el lliurament de 
certificats de l’economia social a les 
diferents entitats que van participar 
al Balanç Social. Un certificat que 
possibilita que el públic general co¬ 
negui i identifiqui les entitats i coo¬ 
peratives de treball, consum, serveis 
i estalvi que treballen activament per 
assolir noves fites per a la creació i 
extensió d’uns circuits socials i eco¬ 
nòmics basats en la responsabilitat, 
l’horitzontalitat i la solidaritat. 

QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



Vaga general del 29 M. JULI GARZÓN 

Repressió a 
l’ordre del dia 


Des del 2007 el sistema capi¬ 
talista ha tingut una de les 
majors crisis cícliques inherent 
al seu propi funcionament on 
tota una sèrie de reformes, 
retallades, protestes i diversos 
esdeveniments han marcat el 
transcurs de les nostres vides, 
les dels i les oprimides. 

Laura 

Sants 


Els rics, els polítics i els banquers de 
torn, han legitimitat tota una sèrie de 
mesures inhumanes amb el pretext del 
bé comú, impulsant la gran majoria 
de la població al límit de l’incert sense 
tenir el coneixement de què passarà 
demà i amb la por que marca cada pas 
i cada acció en la quotidianitat. Però 
malgrat la por i la incertesa, en aquests 
darrers anys milers de persones han 
sortit al carrer per protestar contra les 
injustícies que patim cada dia. 

ON S’INSTAURA LA REPRESSIÓ 

Diferents vagues generals van comen¬ 
çar a ser convocades (29S, 27G, 29M, 
14N), el moviment a les places i ca¬ 


rrers conegut com a 15M van desenca¬ 
denar un major moviment polític als 
barris (derivant, posteriorment, a una 
tendència, ritme o objectius diferents 
en cada cas), el moviment de suport a 
les i els desnonats va tenir major im¬ 
puls, igual que la creació d’assemblees 
de treballadors i treballadores per fer 
front a la nova situació. No tot ha estat 
fàcil; discrepàncies i diferents interes¬ 
sos polítics han marcat la línia de tot el 
procés. En tot cas, aquests són alguns 
exemples que trobem com a resposta 
de la nova etapa econòmica i social 
que estem vivint. 

RECURSOS REPRESSIUS 

Històricament, quan el qüestionament 
del sistema pren força i les protestes 
comencen a extendre’s, també l’estat 
fa ús dels seus mecanismes per inten¬ 
tar sufocar qualsevol amenaça que el 
pugui fer trontollar. Els mecanismes 
de control social que té a l’abast són 
suficientment complexes per poder 
dur a terme un perfeccionament cons¬ 
tant i una reformulació en sintonia 
amb el ritme de lluita al carrer. 

Dins tot l’amalgama de mecanismes 
i estratègies, trobem des del perfeccio¬ 
nament de les proves policials, l’en- 
durmiment de les penes, l’augment de 
les mesures preventives, la contundèn- 


cia en la dissolució de les manifesta¬ 
cions (pilotes de goma llançades indis¬ 
criminadament, gasos lacrimògens, 
etc.), entre d’altres. Un mecanisme im¬ 
portant es basa en la intencionalitat de 
manipular la massa popular en contra 
de tots aquells incidents que titllen de 
violents per difuminar els verdaders 
responsables de la violència fent creu¬ 
re que resoldrem el conflicte social 
amb mecanismes superficials (refor¬ 
mes parlamentàries, legislatives, pro¬ 
cessos de delegació, etc.) que eviten la 
veritable causa del conflicte. 

Un dels seus recursos és l’augment 
de la repressió i diferents ràtzies que 
es duen a terme per impregnar de por 
a la població, intentant dividir-la i para¬ 
litzar-la. La batuda repressiva que va te¬ 
nir lloc després dels fets del Parlament 
del 15J n’és un exemple: espectacular¬ 
ment els cossos repressius de l’estat 
van detenir a més de 20 persones acu¬ 
sades d’un pressumpte delicte: inten¬ 
tar interrompre el circ polític d’aquell 
dia al Parlament. 

NOVES FORMES DE CONTROL 

L’extensió de l’ús tecnològic de mèto¬ 
des que de forma comuna s’associava 
per aconseguir proves d’un altre tipus 
de perfil polític i l’ús massiu de les 
webs 2.0 per aconseguir proves incri- 
matòries per molts dels actuals impu¬ 
tats són més mesures de control. Me¬ 
sures que trobem als atestats d’algu¬ 
nes persones detingudes pels fets de la 
vaga del 29M. L’elaboració de proves 
comparatives amb perfils biomètrics, 
correlació de peces de roba en dife¬ 
rents fotografies (l’excusa per realitzar 
registres a domicilis de les persones 


imputades) i la demanda judicial de 
comprovació de localitzacions a través 
de telèfons mòbils són alguns dels re¬ 
cursos que han pogut fer ús els cossos 
que desenvolupen les tasques d’inves¬ 
tigació policial. 

Una altra de les eines que han in¬ 
corporat ha estat la polèmica web de 
col·laboració ciutadana impulsada pel 
departament d’Interior (amb l’objec¬ 
tiu de convertir a les persones en de¬ 
latores i còmplices de la repressió). 

Un altre element que apareix com a 
novetat en aquests darrers processos 
és la quantitat d’imatges que figuren 
en els atestats no provinents de profes¬ 
sionals (policia d’investigació), sinó de 
particulars que realitzen amb tota te¬ 
meritat la gravació de certes imatges 
que s’usen per incriminar, després, a 
altra gent (l’ús dels telèfons in¬ 
tel·ligents o vídeos penjats al Youtube 
han format part, conscient o incons¬ 
cientment, de tot aquest entramat). 

JUSTIFICACIÓ DE L’ESTAT 

L’estat, paral·lelament, s’ha volgut legi¬ 
timar des de diverses perspectives per 
justificar tota aquesta repressió. D’una 
banda, fent ús dels mitjans de comuni¬ 
cació (ja coneguts com a 4rt poder) 
per provocar, condicionar i manipular 
l’opinió pública. D’altra banda, la vin¬ 
culació dels disturbis provocats en 
protestes polítiques amb aldarulls 
aliens a aquest tipus de context (par¬ 
tits de futbol, etc) és una estratègia de 
despolitizació dels actes i de les pro¬ 
testes. 

Una altra manera de legitimització 
ha estat la modificació de la llei, intro¬ 
duint reformes al Codi Penal, augmen¬ 
tant la punibilitat d’actes de desobe¬ 
diència civil, obrint camí per castigar 
qualsevol tipus de movilitzacions (si¬ 
guin passives, de desobediència civil, 
etc.). 

ATALL DE CONCLUSIÓ 

Les protestes segueixen i la repressió 
també. Més de cent persones a l’espe¬ 
ra de judici per la penúltima vaga ge¬ 
neral, més d’una vintena per l’acció 
contra l’acció del Parlament, diverses 
persones mutilades a causa de les pilo¬ 
tes de goma, una persona empresona¬ 
da a Madrid per la darrera vaga gene¬ 
ral del 14N, diferents persones encau- 
sades per anteriors protestes i vagues. 

Davant d'aixo cal que no oblidem i 
que no ens rendim evitant que la por 
ens paralitzi. La lluita és un camí llarg i 
dur, però digne i necessari. 


Es fomenta el vehi¬ 
cle privat.. 



L’aAjuntament 
segueix regalant 
l'àrea verda d'a¬ 
parcament i afa¬ 
vorint l'ús de la 
moto, amb apar¬ 
cament gratuït 
sobre tot tipus 
de voreres. 


...i s'enfonsa el 
transport públic 


El transport pú¬ 
blic continua 
amb el mateix 
cicle viciós de fi¬ 
nançament i no 
canvien la políti¬ 
ca: l’augment 
tarifari és notí¬ 
cia esperada. 



SOLIDARITAT 


L’excusa del 
precinte 

En els últims dos mesos el distric¬ 
te de Sants-Montjuïc ha posat en 
marxa una nova estratègia per for¬ 
çar el desallotjament encobert de 
Can vies sota l’amenaça de precin- 
tar-lo. S’han rebut dues cartes en 
les que es comunicava que si es 
feia l’activitat prevista per aquella 
nit es precintaria el centre social, 
ja que no té les llicències corres¬ 
ponents. Una datava del 16 de no¬ 
vembre, l’altra del 21 de desem¬ 
bre, quan arribarà la del gener? 

El que s’ha demostrat davant 
aquesta excusa és el suport popu¬ 
lar que té Can Vies al barri i a la 
ciutat. Les dues manifestacions 
que s’han convocat amb poques 
hores d’antelació han estat un èxit 
de participació. 

La moda del precinte va més 
enllà dels límits del barri, com ha 
passat amb el desallotjament del 
Casal Popular de Joves de Lleida, 
per exemple. El 7 de desembre la 
Guàrdia Urbana de Lleida va pre¬ 
cintar aquest casal a través d’un 
procediment exprés que no no¬ 
més va permetre precintar una 
part de l’edifici al·legant manca de 
llicència d’activitats, sinó que va 
aconseguir el beneplàcit del jutge 
per fer efectiu el desallotjament. 


Xarxa d'Intercanvi de Sants 



A continuació oferim un llistat 
de les últimes demandes real¬ 
itzades a través de la Xarxa 
d'Intercanvi de Sants (la XIS). Si 
esteu interessats/des en algun 
dels anuncis, o simplement 
voleu formar part de la xarxa i 
així rebre totes les ofertes 
podeu fer-ho. 

Escriviu-nos o sol·liciteu 
l'adhesió a: intercan- 
visants@gmail.com 


REF. B-Desembre oi: busco tres 
llibres en català del Harry Pot- 
ter: 

- L'ordre del Fènix. 

- El misteri del príncep. 

- Les relíquies de la mort. 


REF. O-Desembre oi: trona 
Chicco Polly. 

REF. O-Desembre 02: ja no em 
podré fer càrrec del gos llaura¬ 
dor perquè el seu darrer amo 
ja és a la llar d'avis definitiva¬ 
ment. Necessito trobar una llar 
on tingui carinyo i espai per 
córrer. 


REF l-Desembre 01: 

BUSCO: Una olla a pressió; un 
assecador de cabells i algú dis¬ 
posat a fer feines d'electricitat. 


OFEREIXO: 2 canelobres de llau¬ 
tó; una serra elèctrica per llen¬ 
ya petita; 2 torres per CD peti¬ 
tes (per uns 20 CD); un 


televisor de tub de mida mitja¬ 
na; càmera de fotos digital; 
càmera de fotos digital amb 
funda per fer fotos sota l'aigua; 
4 potes Ikea per fixar a un 
tauló; un cavallet plegable; 
bongos de ceràmica marro¬ 
quins. 

SERGI FERNÀNDEZ 

COPROPIETARI DEL FO-BAR I DE LA TETA DE 
MONJA DE LA PLAÇA D'OSCA 


«La plaça 
s’ha plantat» 


No hi ha terrasses a la plaça 
Osca?! Us preguntareu per 
què. Així comença el breu 
informe explicatiu que els 
propietaris dels vuit locals 
amb terrassa de la plaça 
Osca, l'antiga plaça del mer¬ 
cat, han enganxat a la porta 
dels seus establiments. Un 
d'ells és en Sergi Fernàndez, 
copropietari dos establi¬ 
ments, el primer a introduir 
les terrasses a la plaça, qui 
explica a LA BURXA els 
motius d'aquesta decisió 
conjunta de retirar totes les 
taules des de l'l de gener. 
Denuncia imposicions admi¬ 
nistratives que generen 
incertesa als negocis, i obli¬ 
guen a desdibuixar el pano¬ 
rama habitual de la plaça i 
dificulten allò que ja és prou 
difícil de veure: fer vida als 
espais comuns del nostre 
barri. 


Angel Bravo Almirall 

Sants 

Per què a la plaça d’Osca no hi ha 
terrasses? 

A mitjan novembre rebem la carta ha¬ 
bitual de l’ajuntament per efectuar el 
pagament anual dels permisos de te¬ 
rrassa, però aquest cop amb una sè¬ 
rie de condicions per renovar-les, i 

Vinyeta 


amb data límit 1 de desembre. En 
aquesta carta ens demanen, als vuit 
locals que tenim terrassa, reduir dues 
taules per local, és a dir, passar de sis 
a quatre taules. La raó que argumen¬ 
ten és que no podem ocupar més 
d’un cinc per cent de la via pública. 
Així doncs exigeixen limitar la plaça 
d’Osca a un total de 48 taules, que, 
curiosament, és el mateix número de 
taules que hi havia ara. El que passa 
és que ara l’ajuntament deixa entrar 
tres locals nous i encara reserven es¬ 
pai per una altra terrassa. 

Així doncs, seríem 11 locals a 4 
taules per local, i amb la reserva d’un 
altre possible nou local, sumaríem 
les 48. A tot això, cal dir que l’admi¬ 
nistració està actuant sense limitar 
les llicències, és a dir, que si entressin 
més locals, s’hauria de dur a terme 
un sorteig amb què es determinarien 
els locals amb terrassa. És a dir, que 
si per exemple l’any que ve concedis¬ 
sin tres llicències més, dos dels locals 
ens hauríem de quedar sense terras¬ 
sa, i les multes d’incompliment són 
òbviament molt severes. 

La reducció de taules és la darrera 
gota d’un got que ja anava ple d’al¬ 
tres queixes? 

Cèrtament. A tot això l’hi hem d’afe¬ 
gir arrossegats problemes com el de 
l’horari que tenim, i és que ens fan 
recollir a les 22h entre setmana i a les 
23h els caps de setmana, fet que im¬ 
pedeix, per exemple, que la gent es 
plantegi d’anar a sopar tran¬ 
quil·lament a les terrasses de La Teta 
de Monja un dimarts. En segon lloc 
està la qüestió de la ubicació de les 
taules, molt allunyades dels locals, 
cosa que genera confusió als clients i 
que ens fa tenir una persona exclusi- 

Sergi Fernàndez davant del Fo-Bar, un dels seus establiments de la Plaça d’Osca. ÀNGEL BRAVO ALMIRALL 


vament per la terrassa, que, d’altra 
banda, amb la reducció de taules, és 
possible que no ens acabi sortint a 
compte. A més, apropar les taules no 
dificultaria la circulació ni el passeig 
dels veïns. 

Com us vau iniciar tot aquest pro¬ 
cés de protesta? 

Parlant entre nosaltres. Volíem fer 
una associació però ens van dir que 
no podríem actuar perquè si bé ens 
podíem constutir al moment, no ens 
podiem inscriure al registre fins pas- 


«Veig més difícil 
arribar a una 
entesa amb l’ad- 
ministració que 
amb el veïns» 


sats tres mesos, i això és massa tard, 
perquè el problema el tenim ara. Així 
que vam parlar entre nosaltres i vam 
optar per contactar amb un advocat, 
qui ens va proposar de sumar a la 
lluita els nous locals que encara no 
tenen terrassa. El que volem és conti¬ 
nuar amb les sis taules per tothom. El 
que demanem, en aquest sentit, és 


l’elaboració d’un pla d’usos. I és que 
sense aquest pla, com estem ara, 
l’ajuntament pot fer cada any el que 
vulgui. Nosaltres simplement exigim 
una regulació consensuada entre ne¬ 
gociants, veïns i ajuntament, per tal 
de tenir les regles del joc clares. Ara 
per ara, però, ens resulta molt més 
viable l’entesa amb els veïns que amb 
l’administració. 

Fins a quin punt arriba a afectar la 
reducció de taules a les terrasses? 
Darrere de tot això està la viabilitat 
econòmica del negoci. El més evi¬ 
dent és que si no tenim terrassa hem 
d’acomiadar personal: hi ha un cam¬ 
brer que el dediques exclusivament a 
la terrassa. 

De fet, vam fer un estudi que con¬ 
cloïa afirmant que la reducció de 6 a 
4 taules passa de proporcionar-nos 
beneficis a proporcionar-nos pèr¬ 
dues. Per donar-te una dada concreta 
del Fo-Bar, aquesta primera setmana 
de gener hem fet 300 euros diaris 
menys de facturació respecte la set¬ 
mana anterior. 

I quins són els terminis que us 
marqueu ara mateix per mirar de 
resoldre la situació? 

Segons el nostre advocat, l’adminis¬ 
tració disposa d’un màxim de tres 
mesos per respondre les nostres 


al·legacions. Per tant, el febrer. I 
com que de les administracions no 
ens podem fiar gaire, és previsible 
que apurin el termini per respon- 
dre’ns, ja que a més els va bé per 
generar divisió entre els locals. Clar, 
nosaltres potser no, però n’hi ha 
d’altres que sense terrassa, més que 
acomiadar, el que més probable és 
que hagin de tancar. 

I què pot fer la gent santsenca 
per ajudar a resoldre aquesta in¬ 
certesa a la plaça? 

Parlàvem de recollir firmes, i és una 
opció que segurament no trigarem 
a posar en marxa, però es veu que 
si no ets veí directe de la plaça no 
té un efecte important. De tota ma¬ 
nera, a nosaltres ens ajuda veure 
que hi ha força al darrere i que el 
veïnat comprèn la nostra situació. 
Per això hem enganxat els escrits 
als nostres locals, i també voldríem 
fer alguna pancarta per tal de gene¬ 
rar més ressò. 

No podem acceptar les condi¬ 
cions actuals i no podem abaixar- 
nos constantment els pantalons. Sa¬ 
bem que tots junts tenim més força 
però la intranquil·litat és present. 
Així que hem decidit plantar-nos, i 
ara a veure què passa. 


Agenda 



Xerrada i concert Gala Anti- 
rrepresiva. 


[Lloc: Can Vies] 


[DIUMENGE 13 de gener] 


17.00] 
[Lloc: Cai 


Assemblea de Barrí de Sants. 



Tetería solidària. Els beneficis aniran 
destinats als repressaliats per la 
vaga del 2gM del barrí. 


[Lloc: Ateneu LLibertari de Sants] 


[DIMECRES 17 de gener] 


Presentació del llibre 
d’autodefensa per a dones iEstàs 
segura? amb l’autora Karín Konkle 


[Lloc: La ciutat invisible] 

[DISABTE 19 de gener] 
19.00 | 


Xerrada-taller sobre l’orgas¬ 
me prostàtic Cal inscripció. 


[Lloc: La ciutat invisible] 


[DIMECRES 23 de gener] 


Presentació del llibre 
libre digital amb l’autora Simona 
Levi 


[Lloc: La ciutat invisible] 

[DIVENDRES 25 de gener] 
21.3 


[Lloc: Bar del Bloc 11 de Can Batlló] 

[DISSABTE 26 de gener] 
21.301 


Club de lectura: Un àrbol. Una 
roca. Una nube, La balada del café 
triste i El dilema domestico, de Car- 
son McCullers 


Música i lletres: lectura de 
poemes d’autors catalans amb 


>re Cultura 
Simona 

tura de 
; amb 


[Lloc: Biblioteca Popular Josep Pons; Organitza 
Can Batlló] 

[DIVENDRES 1 de febrer] 

19.00 I 


Presentació del llibre i projec¬ 
te Punk en cuba. 


[Lloc: La ciutat invisible] 


[A determinar] 


Taller de pancartes. 


12.00 | 

[Lloc: Vestíbul de l'Hospital Gínic; Org: Tancada 
Gínic. Podeu fer-ne seguiment a 
http://doodle.com/849wabpupk4eiedt] 


CAN VIES Jocs Florals, 42 CENTRE SOCIAL DE SANTS Olzinelles, 30 CASAL INDEPENDENTISTA Muntadas, 24 ESPAI OBERT Violant d’Hongria, 71 LA CIUTAT INVISIBLE Riego, 35 TERRA D’ESCUDELLA Premià, 20 
TETERIA MALEA Riego, 16 PIM PAM FILMS Valladolid, 25 CASTELLERS DE SANTS Vallespir, 28 www.borinots.cat ] DIABLES DE SANTS www.diablesdesants. org [ ATENEU LLIBERTARI Maria Victòria, 10 







































































